Almindelige danskere gjorde hvad systemet ikke kunne: Nu har hjemløse David Skov en bolig | DenOffentlige.dk\nNu har David Skov en bolig.\nArtikel Samfundssind v. Nick Allentoft 17.10.14 af Nick Allentoft 4\nDet begyndte med, at han gav op. Kastede det hvide håndklæde i afmagt.\nDavid Skov har i fem år været uden bolig. Når han var heldig fik han lov at slå teltet op i haven hos private.\n“Så kom dagen igen igen hvor kommunen valgte at sanktionere min kontanthjælp. Fordi jeg missede et møde med jobcenteret. Mødet missere jeg fordi jeg simpelthen ikke overskue at åbne min post da jeg på næsten snart 5 år er hjemløs og udeligger. Og hver gang jeg får et brev er det nogen som vil have penge af den knap 1.4 million jeg nu er oppe i gæld fordi jeg har prøvet at få mig et liv. Jeg har sagt til jobcenteret at de bare kan ringe. Men det gør de ikke. Så de vælger at stoppe min udbetaling.... Så hvis i ser en der ligger og flyder et eller andet sted og ser godt udmagret ud. Så kig lige efter. Det kunne være mig. For jeg giver op nu. Jeg kaster det hvide håndklæde i ringen og lægger mig på et gadehjørne et eller andet sted og der bliver jeg til nogen samler mig op. Lorte land jeg gider dig ikke mere. Du hader dit folk og skider på dem som er mest ramt. Jo Danmark. Du lugter vel nok rigtig meget af LORT gør du. Føj”\nSådan skrev den hjemløse David Sand den 25. august på sin Facebook. Efter fem år på gaden vandt afmagten.\nBlot få timer tidligere havde samme David skrevet en opdatering på sin Facebook, hvor han delte følelserne af kærlighed og optimisme.\n“Husk alle jer der har en partner. Hverdagen kommer hurtigt snigende ind i i jeres forhold. Og gør i ikke et eller andet ekstra for at holde gnisten ved lige. Kunne det være flammen meget hurtigt brændte ud. Måske meget hurtigere end i lige havde lyst til og havde regnet med. Vi er ansvarlige for vores partner åndelige vækst, ergo er vi også skyld i at sørge for at dele ud af de goder vores partner har brug for som eksistens grundlag for at være i et forhold. Så husk din partner. Om det er et lille kys en stor gave, eller blot et lille sødt ord hvisket i øret det rigtige sted. Det er faktisk ikke så meget der skal til. Blot man husker at det kommer en hverdag hvor det kræver en lille smule mere for at den også bliver awesome.... Så husk jeres partnere, vi ved alle hvor ondt det gør at føle sig glemt i hverdagens problemer og stress.”\nFlere måneders god udvikling\nSiden forået 2014 har Davids netværk på Facebook kunnet følge et menneske i positiv udvikling. Han havde fået hund og hans opdateringer summede af kærlighed til hunden. Og til en ny kvinde i hans liv. Det udsatte menneske var inde i en god udvikling, og derfor stod hans pludselige opgivende opdatering som en stærk kontrast til tiden forinden.\nOpdateringen om kontanthjælpen blev delt 61 gange. Journalisten på denne artikel delte den med denne følgetekst:\n“Se lige denne. Hvordan hjælper du og vi her? David har den seneste tid delt optimistiske og positive historier, og jeg mødte ham så sent som i formiddag ved Nørreport station, hvor han med sin Hus Forbi stak smilende fortalte at et nyt liv var ved at forme sig.\nDet er vanskeligt for almindelige mennesker at hjælpe, men almindelige mennesker i systemet har muligheden, og bruger den åbenbart ikke i afmagt over, ja, systemets styrke. Nu har jeg skrevet om socialkrisen i halvandet år, og fatter ikke, at medarbejdere i det kommunale kan holde til det. Del gerne det her, så der kan komme nogen bud på handling, løsninger og opbakning til de mennesker i systemet, som rent faktisk kan gøre noget.”\nDavid Skovs stue er leveret af hjælpsomme danskere\nDavid var to dage senere i TV2 Lorry, som fortalte hans historie. Tv-stationen kunne supplerende fortælle, at Københavns Kommune efter Lorrys henvendelse meddelte, at sanktioneringen af David Skov var en fejl.\nFandt bolig på under en uge\nDe mange delinger og omtalen i medierne blev et vendepunkt, og i løbet af få dage havde en lille gruppe mennesker via Facebook iværksat en konkret indsats uden om systemet og uafhængigt af hinanden.\nLangt de fleste kommentarer på delingen af den hjemløse borgers opgivende opdatering handlede om, at Jobcenteret eller kommunen måtte gøre noget, og i en gruppe for socialrådgivere kom flere med vejledninger om lovgivningens regler. Men i Randers læste Lisbeth Sand opdateringen, og skred til handling.\n“Jeg var med i ”Stemmer på kanten” og havde set Davids navn nogle gange, og da jeg så, han forsøgte at hjælpe sig selv, mente jeg, at det jeg kunne gøre var at lave en indsamling for ham. Jeg er ikke naiv og ved, at der ofte opstår problemer, derfor fik jeg David til at give mig sit kontonummer, så pengene gik direkte til ham. Så faktisk har jeg ikke bidraget med andet end at lave en begivenhed og sende nogle penge. Og jeg mener ikke, jeg har deltaget med ret meget, andet end at sende begivenheden rundt på Facebook,” fortæller hun om baggrunden for at oprette en indsamling, der blot har trukket 10 deltagere af de 400, der er inviteret til at hjælpe.\nIndsamlingen blev set af Lisbeth Hallengreen Adler Nielsen, da hun fik et tip fra DenOffentlige’s blogger Anders Dinsen. Hun er selv udsat, men har valgt at bruge den energi, hun har, til at hjælpe andre. Sammen med sin mand driver hun foreningen ahelp2u, som hjælper mindre bemidlede familier med alt fra tøj til fødevarer ved at samle ind fra mennesker, der giver, og koordinere hjælpen til mennesker, der har behov. Da Anders Dinsen tippede om David Skov greb Lisbeth Adler Nielsen udfordringen.\nSpisebordet er leveret af hjælpsomme danskere\n“Det var lige sådan en opgave som jeg elsker allermest, nemlig en opgave hvor man kan se man gør en forskel helt fra bunden. Jeg elsker det og det gør alle frivillige også. Det startede med møbler og så kom der lidt mad, service, lamper, ja selv lidt hundemad og forkælelse til hans skønne smukke hund,” fortæller Lisbeth.\nTroen vendte tilbage\nReaktionerne gjorde indtryk på David Skov. Han fik troen tilbage, og den 2. september - under en uge efter kriseopdateringen - meddelte den hjemløse og udsatte borger på sin Facebook, at han havde fundet en bolig.\n“☆☆☆HJÆLP HJÆLP HJÆLP☆☆☆\nJeg er så heldig at hele mit liv lige så stille vender. Men intet er sikkert før dagen i morgen har vist sine tegn på at den nok også skal komme... Men landet ligger nu engang sådan her.\nJeg melder mig pr lige i dag. Lige nu ud af Københavns kommunes betalings system og vil dermed være så selvstændig som jeg kan blive. Og vupti, med det samme den beslutning blev taget fandt jeg et hus jeg kan leje, huset ligger som det sidste på en blind vej, som munder ud i en sti der løber lige ned til en lystbådehavn og strand. På den modsatte side af gaden er en kæmpe stor hunde skov og helt tilfældig er de mennesker som ejer huset også hunde mennesker. Huset er kun 90 kvm. Og man må gerne have mere end en hund.. Der er have som skal ordnes, og mange ting på huset som jeg selv kan gå og reparere.... Så nu står jeg fra næste weekend med et hus og jeg ikke ejer et stykke møbel og smide i. Typisk mig Så er der nogen som kan og har lyst til at hjælpe mig her, ja så er i faktisk så heldige at i kan være med til at gøre en mand som har været hjemløs i fem år snart til en huslejer. Fantastisk som tingene nu drejer. Måske fordi jeg holder fast i de skal dreje. Jeg vil ikke være til at finde andre steder end på gaden med mine aviser den næste uge eller to. For jeg skal have et indskud på benene. Det kan jeg ikke søge kommunen om. For så blander de sig id hvor vidt det er noget jeg har råd til eller ej. Og jeg har søgt et job jeg hører fra i løbet af et par dage. Som guide i københavn. Så nu kaster jeg min kontanthjælp i havet. Jeg orker ikke engang at tænke på Københavns kommune en gang mere. Så nu klarer jeg det selv. Med lidt hjælp fra et par venner. Så skulle i kunne hjælpe mig her, hvad enten det er på den ene eller anden måde. Så skal i slet ikke høre noget fra mig. Huset her har jeg ledt efter i de sidste 10 år. Og jeg kan leje det op til 2 år for nu.. Så hvis man smiler selv om det stormer så lægger stormen sig ned. Midt i blæsevejr endda.”\nDavid Skov kunne pludselig indrette sin egen bolig\nFra hjemløs til drømmebolig\nI København sidder Ilona Gondesen, som kender David fra netværket omkring Lisbeth Zornig Andersen og foreningen Stemmer på Kanten. Den konstruktive udvikling fik også Ilona til at handle, og hun oprettede en side på Facebook, hvor formålet var at hjælpe David Sand med møbler og indskud til den bolig han havde fundet. Facebook-siden har 208 følgere, og det har været nok til at få udstyret Davids nye hjem med møbler.\nSiden blev oprettet 2. september og blot 28 dage senere lander følgende opdatering til sidens følgere:\n“BREAKING NEWS :))))))))\nMan kan vel nærmest kalde det et mirakel\nPengene til Davids indskud er fundet - vores fælles kamp har båret frugt, og en meget venlig sjæl har doneret et stort beløb, så Davids drøm nu kan gå i opfyldelse :)))\nTusind tak til jer alle - drømmeboligen kan bestå fordi vi stod sammen og løftede i fællesskab - så dejligt :-)”\nHjemmet syd for København er nu udstyret med sofaer, værktøjskasse, tæpper, service, lys, bøger og ikke mindst en seng. Ilona Gondsen, der tog initiativ til at oprette siden, er meget glad for den effekt hendes indsats har haft.\n“Effekten har været ubeskrivelig. Det er så dejligt, at se at der rent faktisk sidder så mange mennesker rundt omkring i landet der gerne vil hjælpe,” fortæller hun, der selv kender til livet som udsat, og i er aktiv i Lisbeth Zornig Andersens netværk.\nIfølge Gondesen er det en pligt at række hånden ud mod mennesker, der beder om hjælp så konkret som David Skov har gjort det.\nDavid Skovs næste mål er at forlade tjansen med at sælge Hus Forbi, og skabe sin egen stabile indtægt.\n“At spørge om hjælp kræver enormt meget mod, især i dagens Danmark hvor vi ofte oplever at alle kun tænker på sig selv. Jeg synes det er stærkt gået at udvise så meget mod at bede om hjælp og det skal anerkendes,” mener Ilona Gondesen.\nHun handlede hurtigt og effektivt, fordi der kunne gøres en konkret forskel.\n“Jeg startede facebook siden "fra hjemløs til drømmebolig" fordi jeg kunne se, at David havde et mål for øjnene og det ville jeg bakke op omkring,” siger hun.\nSiden og indsatset fastholdt opmærksomheden på at hjælpe David, og da deadline for betaling af depositum nærmede sig, og der stadig manglede penge, satte Lisbeth Adler Nielsen ind med et opråb via sin Facebook-profil.\n“Jeg tænkte, at man må da kunne slå noget op, og det var så på min private Facebook-væg hvor folk var så søde at hjælpe, så beløbet til hans sidste del af indskuddet kom på halvandet døgn. Det var lige på falderebet, og det var så smukt af et par af mine venner som ikke skal stå frem med navn, hjalp med det sidste selvom de også er mindre bemidlet. Det er mennesker med et kæmpe hjælpe hjerte og jeg elsker dem for det de har gjort for David Skov,” fortæller Lisbeth Adler Nielsen.\nPå godt fire uger formåede mennesker som Ilona Gondesen, Lisbeth Sand og Lisbeth Hallengreen Adler Nielsen sammen med en lang række andre at bakke David Skov op om det mål, han satte foran sig. Det fortæller ifølge Lisbeth Zornig Andersen, der har fulgt mange udsatte borgere de seneste år, en selvstændig historie om systemets mangler.\n“Vi har et velfærdssamfund, som ikke har evnet at levere den hjælp til samfundets mest udsatte, som var grundsigtet med velfærdssystemerne. Det var netop for at undgå, at den enkelte borger skulle gå tiggergang med hatten i hånden, at vi etablerede et offentligt system med skattefinansierede velfærdsydelser. Så hvad betaler vi egentlig vores skat til, når pengene ikke når samfundets mest udsatte? David er blevet mødt af mistro, anklager og krav, han ikke har kunnet honorere, hvilket til sidst fik ham til at give op. Det er en falliterklæring for velfærdssamfundet," siger Lisbeth Zornig.\nFor David Skov har det ydermere betydet, at han har fået nye bekendtskaber i sit netværk, som dermed er udvidet med andre end udsatte og professionelle socialarbejdere.\nI missionen for hjemløse, der i daglig tale kaldes SAND, kan man ikke se meget godt ved, at det bliver private almindelige mennesker, der hjælper David Skov, i stedet for systemet.\n“Det er beskæmmende at det bliver op til private at hjælpe David i mål. For med et veludbygget velfærdssystem som det danske, er det ikke en privat opgave, men en offentlig. David er en fighter. Han har formået at gøre opmærksom på sig selv og sin situation i en grad, så han nu står med et veludbygget netværk, der vil hjælpe ham i mål. Dette er desværre ikke tilfældet for andre hjemløse, der heller ikke kan leve op til kontanthjælpssystemets krav,” siger Ask Svejstrup, der er sekretariatsleder i SAND.\nHan mener, at der er for meget pisk og for lidt gulerod i systemet, og ser et stort problem i at socialpolitik og beskæftigelsespolitik er blandet for meget sammen de senere år.\n“Af Davids historie kan man lære at der skal mere gulerod end pisk ind i det offentlige system. For at få hjælp, skal man honorere en lang række krav – og kan man ikke det, klappes kassen i. Og så lammes et hvert initiativ. Motivationen har således temmelig ringe kår. Man kan også lære, at tingene skal skilles ad. Skidt for sig – og snot for sig – eller socialpolitik for sig og arbejdsmarkedspolitik for sig. For fordi ikke passer ind i de kasser, der er stillet op på beskæftigelsesområdet, har man jo altså stadig brug for tag over hovedet,” siger Ask Svejstrup.\nFor David, der så småt er begyndt at vende tilbage til sit rette efternavn, Skov, er det vildt, at Facebook kan spille så vigtig en rolle, når først et menneske har brug for hjælp.\n“Når man er udsat og lever helt derude på kanten, hvor det ofte er nemmere at hoppe den forkerte vej end at kæmpe sig væk fra kanten, er det afgørende, at nogen ser dig lige præcis når du har brug for det. Sådan noget kan Facebook. Men at ukendte fremmede pludselig også dukker op og tilbyder deres hjælp er utroligt overvældende. Jeg svæver stadig på en sky af glæde over den sidste tids oplevelser, men er utrolig taknemmelig over alt det, der nu sker for mig,” fortæller David Skov.\nHan opfordrer alle til at blive mere bevidste om, at handling i det helt små kan gøre en kæmpe forskel for et enkelt menneske. For at underbygge sit budskab har han nu oprettet Facebook-siden “En hjemløs for en krone”, hvor formålet er at hjælpe mennesker som ham selv.\n“Når man er hjemløs har man ingenting, og ligger og roder nede på bunden af samfundet. Men mange af os vil gerne igang med et nyt liv. Vi kan bare ikke overskue økonomien og ofte følger sorte skyer fra fortiden med lige så snart man optræder i registrene igen. Derfor er der både brug for økonomisk hjælp, nye mennesker i ens netværk, der tror på en, og praktisk konkret hjælp med ting som møbler,” fortæller David Skov.\nMed den nye side har han et simpelt budskab. Giv en krone, hver gang en hjemløs melder sig klar til at komme tilbage til livet.\n“Følgere på siden skal bare forpligte sig til at støtte med en krone hver gang en hjemløs melder sig og vil rejse sig til nyt liv uden det offentliges hjælp. Samler vi mennesker nok kan det sikre en god start til den hjemløse, og så tror jeg også der vil stå mennesker klar til at hjælpe praktisk, så den hjemløse kommer godt afsted. Ligesom mig,” siger David Skov.\nFor Lisbeth Adler Nielsen er David Skovs lyst til at hjælpe andre beviset på, at man skal træde til og se mulighederne frem for problemerne.\n“Der burde være mange flere, der træder til og hjælper konkret og her og nu. Hvis bare alle kunne se ud over deres næsetip og give lidt ekstra så ville vi ikke have fattige eller folk som bor på gaden. Alle mennesker fortjener hjælp og det er det jeg brænder for, og derfor vi i ahelp2u kunne hjælpe David. Vi kunne se at han er en som kæmper og ville i egen bolig og sådanne mennesker skal sgu hjælpes,” siger Lisbeth Adler Nielsen.\nEmneord: Fattige, Socialkrisen, Socialkrise, Hjemløse, Sand, David Skov, Socialhjælp, Chefredaktør Nick Allentoft, Velfærdsstat eller velfærdssamfund\n03.11.17 Michael Rasmussen\nGIV ALDRIG OP, held og lykke David\n05.02.15 Mona Jakobsen\nder skulle væren nogle skurvogne de hjemløse kunne bruge ,mange kan ikke fungere i lejligheder når de har været hjemløse i årevis\n18.10.14 Inger Feldthaus\nSanktioner - mennesker på kanten\nJeg tænker, at der er behov for, at der laves en bedre socialfaglig vurdering inden man hovedløst iværksætter sanktioner i forhold til de udsatte.\nKan denne manglende vurdering have noget at gøre med, at det ofte er alle andre end socialrådgivere, der varetager vurderingerne?\nKan det have noget at gøre med, at der fra politisk hold fortsat er stigende krav om registrering og kontrol af sagsbehandlernes arbejde?\nKan det have noget at gøre med, at beskæftigelsesrådgivere bruger ca 80 % af deres tid på systemet og kun ca. 20 % på samtaler med borgeren?\nKan det have noget at gøre med, at de sagsbehandlere, der sidder på ydelseskontorerne, er folk med regnestokke, der ikke ser borgerne og ikke ofte ikke foretager socialfaglige vurderinger - men udelukkende ser på tal og dokumentation og rådighedsbeløb?\nAt systemet ikke mere er for borgerne, men for at sikre besparelser og kontrol?\nAt borgerne skal leve op til systemets krav - ikke at systemet er til for mennesker, der har behov for særlig støtte?\n18.10.14 Johnny Winther Ronnenberg\nSå hjælp alle hjemløse!\nJeg har været hjemløs i tre år, uden at få nogen hjælp og jeg bor stadig på en sofa. Jeg kan ikke blive skrevet op til en akutbolig i Slagelse, fordi jeg har et sted at overnatte. Det er en skrue uden ende :-(\nPrivate initiativer er godt, men jeg vil hellere sove i min egen seng, omgivet af mine egne ting og vide, at jeg har en eller anden form for fremtid.


Flygtningehjælp-indsamler: Stor gavmildhed i Gellerup | Skræppebladet - Brabrand Boligforening\n“Inde i første opgang på Gudrunsvej er der ét dansk-klingende navn på døren, jeg ringer på. En gammel dansk dame med stok åbner døren….Jeg går derfra 20,-rigere, det er en god start! En time senere har jeg været boligblokken rundt og kan himmehenrykt konstatere inde i mit fordomsfulde hoved at danskere i Gellerupparken er nogle af de mest gavmilde mennesker jeg har mødt.\nJeg er ikke én eneste gang blevet bedt om at forklare hvor/hvad pengene går til. Folk ude i Gellerup er nogle af de mest imødekommende mennesker og (både danskere og flygtninge) har givet mere end forventet. Hvorfor er det lige at dem der har mindst altid giver mest?” Skriver Ghazal Bazrafkan bl.a. på hjemmesiden for Kommunikationsforum, der er et netværk for politisk dialog.\nI løbet af søndagen blev der i alt indsamlet omkring 14,5 millioner kroner. I år bruges de indsamlede midler især til at hjælpe flygtende kvinder, som er en udsat gruppe i konfliktområder, hvor voldtægt og andre overgreb ofte anvendes systematisk.\nHjemmeside for Kommunikationsforum: http://www.kommunikationsforum.dk\nDansk Flygtningehjælp…jamen får de ikke alle sammen bistandshjælp?\nHjemmeside for Danmarks Radios nyheder: http://www.dr.dk/Nyheder\nDansk Flygtningehjælp fik 14,5 millioner\nHjemmeside for Dansk Flygtningehjælp: http://www.flygtning.dk\nAGF-svømning inviterer kvinder og piger af anden etnisk baggrund end dansk til informationsmøde i forbindelse med et kommende svømmeprojekt i Gellerup Badet. På mødet kan man høre mere om projektet, som udover svømmeundervisningen, indebærer forskellige sociale arrangementer samt møde de kvindelige instruktører. Svømmeundervisningen er åben for alle, såvel nybegyndere som garvede svømmere, da vi tilbyder vandaktiviteter og undervisning på flere niveauer. Undervisningen afvikles i Gellerup Badet hver tirsdag fra kl.18.00-21.00.2010-03-02\nsøndag8. november2009 Flygtningehjælp-indsamler: Stor gavmildhed i Gellerup


Sådan kan du gøre dit hjem mere hyggeligt - Hjem og stil\nHjemStueSådan kan du gøre dit hjem mere hyggeligt\n22. juli 2021 Tobias Ehlig Stue 0\nHar du lige været i gang med at indrette, lige fået nye møbler eller ønsker du bare lige at sætte prikken over i’et i din indretning? Det kan være svært at vurdere, hvad der skal til, for at dit hjem bliver mere hyggeligt. Hvis du vil have et hyggeligt hjem, så er det vigtigt, at det oser af dig. Den måde du kan gøre det på er, at fokusere på detaljer der afspejler dig, skaber varmer og mere liv i din indretning. Her i denne artikel kan du blive klogere på, få inspiration til, læse og lære meget mere om, hvordan du kan gøre dit hjem mere hyggeligt.\nSkab liv og personlighed for at få en hyggelig indretning\nNår man besøger folk, så ved man oftest, hvem de er. Derfor har man også en generel idé om, hvordan deres hjem ser ud – og det har andre også om dit. Det betyder ikke, at man skal efterleve det, for det er vigtigt, at du følger dig selv og ingen andre. På den måde bliver du både gladere, men du vil også få langt bedre resultater ud af det, for hvem kender dig bedst? Det gør du. Dit hjem vil derfor meget bedre kunne afspejle dig og dermed blive mere hyggeligt, hvis du indretter det efter dig. Hvis du vil skabe mere personlighed i dit hjem og på den måde få hyggen frem, så kan du med fordel sætte eller hænge billeder op af familie, venner og minder. Du kan også sætte wallstickers op med dine yndlingscitater eller finde andet vægdekoration, som afspejler dig, din personlighed og dit hjem. Du kan skabe liv i din indretning ved, at sætte krukker og potter med planter i rundt omkring i hjemmet, eller også kan du stille afskårne blomster på bordene.\nDet sidste skridt er at bringe varme ind i hjemmet\nDet nytter ikke noget, at hjemmet har fået personlighed og liv, hvis ikke du også fokusere på varmen. De tre elementer fungere perfekt sammen, for at skabe et hjem som er rigtig hyggeligt. Få tæpper til gulvet, puder til sofaen, tæpper du kan varme dig med eller få et lammeskind til stol – på den måde kan du skabe varme uden de helt store tiltag. Med disse råd kan du skabe et dejligt, varmt, livligt og personligt hjem, som du helt sikker vil blive glad for og føle dig tilpas i.


Lidt om Bolig Costa del Sol | Skandinavisk ejendomsmægler på Solkysten\nLidt om Bolig Costa del Sol\nVi elsker at sælge boliger\nBolig Costa del Sol er et veletableret skandinavisk ejendomsmægler-selskab på Costa del Sol i Spanien\nVort enestående lokale kendskab til Costa del Sol betyder, at du ikke behøver at søge længe efter et mæglerselskab, som kan hjælpe dig med at finde frem til den rette bolig og rådgive om alle detaljerne ved bolighandlen. Søger du en ferie-, investerings- eller permanent bolig, har vi et stort og varieret udvalg af ejendomme overalt på Solkysten, der kan matche din krav og dit budget. Ellers hjælper vi med at finde frem til en bolig i tæt samarbejde med dig gennem en af vores mange samarbejdspartnere.\nVi ser det som vores vigtigste opgave at hjælpe dig med at finde frem til den rigtige bolig med den korrekte beliggenhed - selvfølgelig til den korrekte pris. Og det gør vi bedst ved at have en god dialog med dig om alle boligkøbets detaljer før, under og efter overtagelsen. Du skal jo helst i gang med at nyde din nye livsstil med en bolig i Spanien hurtigst muligt.\nVi er stolte af vores ry som seriøse og pålidelige ejendomsmæglere med stort kendskab til Solkysten.\nBolig Costa del Sol blev etableret i Spanien i 2006 af personer, som i forvejen var fastboende på Costa del Sol, og siden opstarten har vi hjulpet sælgere og købere af de fleste europæiske nationaliteter med køb og salg af boliger på Solkysten.\nDu er naturligvis altid velkommen til kontakte os for at få en uforpligtende snak.\nDu kan selvfølgelig også besøge os på Facebook, hvor - hvis du 'liker' os - vil få besked, når vi sætter nye boliger på.\nEller bliv tilmeldt vores nyhedsbrev. Vi sender ud cirka én gang om måneden med nyheder vedrørende boligsalg på Costa del Sol, oplevelsesmuligheder og selvfølgelig også et par nye boliger, der er sat til salg.\nVi er et mindre, men effektivt boligteam\nVi er ikke så mange hos Bolig Costa del Sol, og det er sådan, vi bedst kan lide det. Men vores samlede viden om Costa del Sol er stor, da vi alle har boet på den spanske solkyst i mere end 10 år. Vi har oparbejdet et stort kendskab og erfaring om Costa del Sol, og det er en viden, vi gerne vil dele med dig. Det kan også godt være, at vi ikke har den bolig, du ønsker, på lager - men vi har et stort netværk af advokater, forsikringsselskaber, banker, ejendomsmæglere og private husejere og kan sagtens hjælpe dig alligevel.\nFortæl os om dine ønsker, og vi vil hjælpe med at finde frem til din drømmebolig.\nFlere års erfaring med køb og salg af boliger på Costa del Sol. Søren har et højt energiniveau og er drevet af et ønske om at yde en god service for vores kunder.\nDet kan være vanskeligt at finde ham. Skal man skal bruge ham i Spanien, er han i Danmark - og er der brug for ham i Danmark, ja, så er han i Spanien.\nStår for korrespondance, oprettelse af sager, kontakt til forsikringsselskaber og banker samt gennemførelse af sager, når en ejendom er solgt.\nProgrammør og grafisk design\nMichael står for vedligeholdelse og udvikling af vores IT-systemer, hjemmesider og design af grafisk materiale til aviser, foldere og tryksager.\nAnnette er hende, der jonglerer med ord - og hende vi råber efter, når komma'er og afsnittene driller os.\nMaler og altmuligmand\nMed sin uundværlige kedeldragt og et pragtfuldt overskæg kan man godt forveksle ham med Mario. Han er uddannet maler og står for istandsættelse og forbedring af boliger.\nHvor Maurice end befinder sig, der smiler folk. Maurice er indbegrebet af glæde og sætter en stor ære i, at de haver, han holder, er Solkystens flotteste og mest velholdte haver.\nBag et uskyldigt ydre gemmer der sig en vagthund, som selv Stephen Kings dræberhund Cujo er bange for. Men ... det er nu ikke noget, vi har oplevet.\nOg vi har en masse gode samarbejdspartnere, som gør os større


OPTIMA DE LUXE er på grund af sit moderne interiør yderst eftertragtet.\nTre indretninger med op til 5 sovepladser. Vælg mellem enkeltsenge eller hæve/sænkeseng for at nævne nogen.\nSovepladser op til 5\nOptima De Luxe T70 GE i 360°\nOptima De Luxe T70 GE\nOptima De Luxe T65 GE\nVores vinkelkøkken er yderst funktionelt: God plads, meget udstyr og stort køleskab.\nLoungeområdet er komfortabelt og hyggeligt.\nBadeværelserne er perfekt tilpasset de enkelte indretninger og har alle stor komfort og for eksempel brus.\nDin fuldt udstyrede Optima De Luxe\nAlt er i den, alt er på den: Med HobbyKompletts fulde udstyr er din Hobby udstyret med alt, hvad du skal bruge til en dejlig ferie. Uden ekstra omkostninger eller dyre ekstra pakker.\nFor med Hobby behøver du ikke vælge økonomi eller komfort.\nDe efterfølgende eksempler på HobbyKomplet udstyr er modelafhængig. Se venligst prislisten for yderligere information.\nGennemtænkt ned til mindste detalje.\nFører og passagersæde med armlæn (captain's chair)\nLED belysning ved indgangsdøren\nGreb med Belysning\nDe indstillelige og ergonomisk formede sæder skåner ryggen på de lange ture. Der er armlæn på begge sider og hynderne er af høj kvalitet. Stolene kan drejes 180 grader,- derved skabes en hyggelig siddegruppe.\nSvanhalslamperne ved siddegruppen og sengene egner sig til læsespots.\nI vognen befinder sig mange stikdåser. (USB-dobbeltstikdåse ekstraudstyr)\nBordet har en ekstra plade til at forstørre/formindske pladsen.\nAlt er med\nStort magasin under sengen\nHylde i førerhuset\nKlædeskab - indvendig belysning\nSkuffer i indgangspartiet.\nMagasin under dobbeltseng\nLet tilgængelige tøjskabe\nDet er let at pakke vognen\nGarderobe i indstigningsområdet\nDe store magasiner kan indeholde masser af bagage og er let tilgængelige. Indvendig sørger kraftige beslag for stor og holdbar åbningsvinkel.\nDen store garage er isoleret og kan opvarmes. Åbningen er stor og det er let at medbringe store ting.\nDe smarte hylder er monteret så de er lette at komme til fra både fører og passagersæde.\nDen gennemtænkte møbelkonstruktion sikrer perfekt varmefordeling.\nPerfekt organiseret. Det store klædeskab giver plads til kort og lang garderobe.\nOverblik: LED belysning i alle klædeskabe.\nDet er let at holde rent: Skuffen i indgangspartiet egner sig til sko eller andet der skal være lige ved hånden når man er ude.\nSkabet under dobbeltsengen har god plads til tøj, sko og andet bagage.\nStabile trin gør det let at tilgå skabene over sengene.\nMadrasserne er delte så det er let at tilgå magasinerne under sengene.\nFrakker, tørklæder og hatte hænges lige ved indgangsdøren. Indgangsgrebet gør det sikkert at stige ind og ud.\nModerne køkken med meget plads\nRummeligt AES køleskab med frostboks\nBlus med tændautomatik\nPerfekt belyst køkken\nLav din mad som om du var hjemme. Komforten er komplet i køkkenet med den 91 cm høje bordplade, smart armatur og den rustfrie vask med afdækning.\nAbsorberingskøleskabet med automatisk energivalg (AES) har en smart dør der kan åbnes fra begge sider. Køleskabet har en volumen på 133 liter og hylderne er indstillelige. Under køleskabet er plads til andet forråd.\nBestik indsats med inddeling sørger for at alt bliver på rette plads,- også under kørsel.\nStore skuffer der er fuldt udtrækkelige og har "push-lock" og "soft-close".\nFuldintegreret køkkenrollo med mørklægningsgardin og myggenet. Envidere er alle køkkener monteret med 2 stikdåser.\nGaskomfuret har 3 blus og er i rustfri stål. Tændsikringen er et yderligere sikkerhedsplus. Komfuret har afdækning der giver ekstra bordplade.\nEn stilfuld LED lysliste skaber et godt lys. LED spots sørger for den grundlæggende belysning i køkkenet.\nElektrisk hæve-sænke seng\nHylder ved hovedenden af sengen\nLyskontakt i soveområdet\nFrisk luft lukkes ind ved hjælp af DOMETIC tagluge. Taglugen har mørklægningsgardin og myggenet.\nHæve-sænkesengen er elektrisk og kan indstilles i højden. Indgangdøren forbliver tilgængelig.\nEnkeltsengen kan ved hjælp af et ekstra stykke laves om til en stor liggeflade. Stigen gør det let at komme op.\nSengegærdet er i høj kvalitet og der er integreret central lyskontakt og hylder.\nSpecialfremstillet til dig: Koldskumsmadrasserne er i høj kvalitet og sammen med GOODSIDE lamelbundene tilpasser madrasserne sig til kroppen. Systemet kan indstilles til tre forskellige hårdheder.\nDer er god plads over sengene og der er plads til at sidde komfortabelt når man sidder op i sengene.\nDet digitale betjeningspanel CP PLUS fra TRUMA har en timerfunktion, individuel natsænkning og en temperatursensor.\nValgfrie funktioner til\nAlt til din personlige pleje.\nPraktisk detalje til tøj der skal tørres.\nAlle bad er monteret med DOMETIC SEITZ Mini-Heki tagluge.\nI skabet under vasken er der god plads til alle produkter til den personlige pleje.\nLED lys sørger for behageligt lys i badeværelset.\nAlle bad har en brusesøjle i smart design med hylder.\nTo tandkrus er inklusive. Krusene er selvklæbende og du bestemmer selv hvor de skal placeres.\nDet drejelige toilet sørger for perfekt rumudnyttelse.\nFuld udstyret og klar til ferie.\nTag og gulv er GFK beskyttet\nGulv med XPS varmeisolering\nBaglygte med dynamisk blinklys\nMere plads i bagenden\nMørklægningsgardin og myggenet\nElektrisk dobbelt indgangstrin og stabile skærme\nLet adgang til friskvandstanken\nEkstrabred indgangsdør med vindue, hylder og skraldespand\nOplukkeligt tagvindue i førerhuset\nMyggenet til indgangsdøren\nGulvmåtter i førerhuset\nLet tilgængelig frostsikringsventil\nTRUMA-Combi 6 - Varmluftvarmer med boiler\nIsoleret og opvarmet spildevandstank\nCentral gasfordeler i køkkenet\nSikringsboks under passagersædet\nHOBBYCONNECT styrer teknikken via TFT betjeningspanel og bluetooth pr. app\nMørklægningssystem REMIS til front og sider i førerhuset\nNavigationssystem med DAB+, oversigt over overnatningspladser og bakkamera\nStikdåser i garagen 12 V / 230 V\nAlle tag og gulve er belagt med glasfiber hvilket beskytter køretøjet.\nBunden er vejrbestandig og er belagt med XPS varmeisolering og GFK. Herved opnås god isolering.\nDe tonede, tyverisikrede vinduer er i dobbeltglas og modstår deformering på grund af høj varme eller kuldepåvirkning. Vinduerne er tætte og sørger for at fugt ikke kan trænge ind.\nModerne baglygter med blinklys.\nBagenden er sænket så der er ekstra god plads i garagen. Bunden er XPS isoleret og er dermed frostbeskyttet. Garagedørene har monteret en gastrykfjeder der holder dørene stabile når de åbnes.\nDer er kroge til fastgørelse af bagage.\nDen massive lås sikrer dit hjem.\nAlle sidevinduer er monteret med en kombikassette der indeholder solbeskyttelse og myggenet.\nDet elektriske trin kan køres ind og ud.\nDer er plads til to alu-gasflasker. Et udtræk gør det let at håndtere flaskerne.\nBagagerumssikringerne sørger for ekstra sikkerhed.\nFriskvandstanken er frostsikret og monteret under siddegruppen. Derved er tanken let at komme til og let at rengøre.\nDøren er monteret med stabile beslag. Vinduet har integreret gardin.\nDet dobbelte, oplukkelige og tonede tagvindue giver godt lysindtag og sørger for udluftning. Vinduet er med mørklægningsgardin og myggenet.\nAlle modeller er monteret med mindst tre DOMETIC SEITZ tagluger. Lugerne skaber et godt indeklima og lysindfald. Alle taglugerne er med mørklægningsgardin og myggenet.\nI dørrammen er monteret et myggenet.\nFørerhuset har ilagt vedligeholdelseslet måtte. Den kantsyede måtte er med logo og er individuelt tilpasset modellen.\nDen strømløse sikkerhedsventil tømmer boileren ved frostfare. Således er afløbet frostsikret.\nOpvarmning sørger for behagelig temperatur af det varme vand. Når temperaturen først er korrekt indstillet er det let at bevare en konstant varme. Åbninger leder den varme luft rundt i vognen.\nSpildevandstanken er monteret under gulvet i en brudsikker og opvarmet beholder. Afløbsventilen er placeret i opvarmet område.\nDer er let tilgang til gasfordeleren i køkkenet.\nHovedafbyderen til 12-volt er placeret under passagersædet. Afbryderen er let tilgængelig og skåner batteriet ved længere stilstand - eksempelvis om vinteren.\nMed HOBBYCONNECT har du tilgang til vognens vigtigste funktioner. Tilgangen foregår ved hjælp af TFT panel i vognen og via bluetooth i forbindelse med HOBBYCONNECT App. Vognens funktioner kan styres fra din mobil eller tablet. Du kan eksempelvis styre lyset, se batteriets tilstand, tankene, aktivere klimaanlægget eller varmen.\nHOBBYCONNECT er standard i mange modeller.\nBluetooth styringen er gratis i forbindelse med HOBBYCONNECT.\nHOBBYCONNECT app er gratis for alle Hobby kunder og findes i google play og app store.\nREMIS plissesystem sørger for at ingen kan kigge ind, heller ikke solen.\nEndnu mere lys og god isolering: Alle modeller har en stor DOMETIC SEITZ-Tagluge Midi Heki.\nUdover CD-/DVD afspiller, Navigationsanlæg inklusiv visning af Stellplatze og display for bakkamera kan denne også benyttes til håndfri telefoni via Bluetooth.\nUdeliv skaber mere plads: Markisen fra THULE OMNISTOR er tilpasset vognen og giver meget mere plads.\nEndnu mere inklusive?\nVil du heller ikke undvære noget, mens du er på farten? Med HobbyKompletts fulde udstyr får du glæde af det samme i køkken, bad, seng og boligområde som derhjemme. Opdag det nu og begynd at glæde dig!\nsom du ønsker det.\nHar du en speciel Hobby eller et par helt særlige udstyrsønsker? Til det findes der passende specialudstyr og mange individuelle løsninger, hvormed du kan skræddersy din campingvogn til dine egne behov og feriekrav.\nHOBBYCONNECT+ fjernstyring af vognens teknikker via mobil pr. app\nOmbygning af siddegruppen\nSAT/TV-kombination bestående af SAT-system TELECO, 22" LED-fladskærm, inkl. tuner/receiver, og DVD-afspiller, tv-udtræk\nTagklimaanlæg med varmefunktion\nTRUMA varme Combi 6E\nUdvendig stikdåse 230V, inkl. SAT-/TV-tilslutning\nPraktisk udvendig bruser\nSAWIKO Mikro-cykelholder til 4 cykler, nyttelast 120 kg\nVil du gerne aktivere klimaanlægget eller varmen hjemmefra, er det muligt med HOBBYCONNECT+. Du kan få forbindelse til vognens apparater og funktioner via mobilnettet. Det kræver blot en HOBBYCONNECT app at styre vognens funktioner via mobil eller tablet.\nVerdensomspændende styring ved hjælp af HOBBYCONNECT+ og mobilnet.\nInformation omkring køretøjets placering via notifikation.\nL-siddegruppen med svingbart bord er gennemtænkt og skaber godt plads. (ikke i alle Optima modeller)\nDet isolerede termoforhæng sørger for at cockpittet holder varmen selv ved lave temperaturer.\nUdtagelig og vedligeholdelseslet rya-tæppe gør vognen mere hyggelig. Tæppet er tilpasset hver enkelt indretning.\nSiddegruppen kan laves om til yderligere sovepladser.\nMed ekstra madras og kiler fremkommer en lille seng i førerhuset.\nDet tonede vindue i dobbeltglas er som "støbt" i vognen.\nSatellit anlægget TELECO har en 65 cm parabol med stor rækkevidde. TELECO er yderst aerodynamisk på grund af den lave højde på 19cm. Anlægget styres over TV'et.\nEfter en oplevelsesrig dag, giver den store 22" fladskærm og satellitanlægget en perfekt afslutning på dagen.\nDet er en forudsætning at der er anhængertræk hvis man ønsker at køre med trailer.\nStøttebenene er lavet af kunststof og aluminium og sikrer at vognen står stabilt.\nTagklimaanlæg Dometic freshjet har fire luftstrømme. Anlægget arbejder lydløst og strømbesparende.\nDet er muligt at få Alde centralvarme 3020 HE ydelse 8500 watt med integreret 8,4 liter boiler.\nDet kraftige varmeapparat Truma Combi 6E, kan udover gas også benyttes ved 230 Volt.\nDet er let at oplade tablets eller smartphones i USB stikkene i soveområdet eller siddegruppen.\nMed det udvendige gasstik er det muligt at tilberede maden i det fri.\nMed 230 Volt udgang er det muligt at sidde foran camperen og se fjernsyn eller anvende en elektrisk grill.\nDen udvendige bruser giver en frisk oplevelse og denne kan benyttes til afskylning af evt. sportsudstyr.\nBag et brød eller lav din egen pizza, Ovnen giver dig mange muligheder på turen.\nDenne cykelholder fra SAWIKO har plads op til fire cykler. Holdersystemet har en høj nyttelast. Dermed kan der også transporteres elcykler uden problemer.\nCykelholderen har plads til fire cykler. Der findes en speciel holder til e-cykler.\nModeller OPTIMA DE LUXE\nfra 767.950,00 DKK\nfra 793.950,00 DKK\nfra 806.950,00 DKK\nSamlede længde:7.069 mm\nTeknisk tilladt total masse:3.500 kg\nSamlet bredde:2.330 mm\nAntal personer under kørslen:4\nSengepladser for voksne:2\nSamlede længde:7.415 mm\nSamlede længde:7.535 mm\nTeknisk tilladt total masse:3.650 kg\nSengepladser for voksne:4


Transport - Side 3 af 97 - Grønt Overblik\nTrafik – Vedvarende energi og milj nr. 3/97\nBilisme og miljø – en svær balance\nTema-rapport nr. 18 fra DMU\nBiltrafikken udgør en stadigt voksende belastning af miljøet. Der er imidlertid store forskelle i vores brug af og [...]\nMobilitet : tidsskrift om trafik, mennesker og miljø\nBaggrunden for tidsskriftetet er den stadigt større folkelige modstand mod den herskende trafikpolitik. Udgives af Netværk mod overflødige motorveje


Dige skyllede væk: Ejer efterlyser 1000 kubikmeter lerjord | dagbladet-holstebro-struer.dk\nChristina Kjelsmark er lige nu på jagt efter 1000 kubikmeter lerjord, som hun skal bruge til at genopbygge diget over ådal, som forsvandt i et regnskyl før jul. Diget blev bygget med håndkraft lige før eller under 2. verdenskrig. Arkivfoto: Morten Stricker\nChristina Kjelsmark kæmper for at få genetableret et dige, som skyllede væk før jul. Hun skal både skaffe 1000 kubikmeter jord - og penge til at få genetableret diget, men først skal hun have tilladelse fra kommunen.\n24 jan. 2020 kl. 05:33\nVINDERUP: Christina Kjelsmark, der bor vest for Hellegård Å, er godt træt af hele situationen, efter en stor dæmning skyllede væk mellem hendes marker før jul.\n- Det giver en frygtelig masse bøvl, siger hun.\nDet betyder, at hun ikke længere har adgang til de marker, som ligger nord for den dybe kløft, hvor der løber en bæk.\n- Lige nu er udfordringen, at jeg skal have fundet cirka 1000 kubikmeter lerjord til at bygge dæmningen op igen. Den anden udfordring er, at der kun er mig til at betale regningen, siger Christina Kjelsmark om dæmningen, som skyllede væk under et kraftigt regnvejr 16. december.\nDen tredje udfordring er, at dæmningen ligger i en naturbeskyttet ådal.\n- Jeg har haft besøg fra kommunen, som siger, at jeg godt må reetablere dæmningen, præcis som den var. Men jeg kan ikke få tilladelse til at flytte den eller ændre noget, siger Christina Kjelsmark.\nFor at få det hele afklaret på én gang, havde hun samtidig besøg af fire repræsentanter fra forskellige afdelinger i kommunen - fordi sagen både vedrører naturbeskyttelse, fredning, vandløb og miljøet.\n- Jeg har nu sendt en ansøgning om genetablering, og jeg håber på svar fra kommunen indenfor 14 dage.\nHun har også talt med sit forsikringsselskab, men her var der ingen hjælp at hente, når moder natur har været på spil.\n- Alle har været søde nok, men ingen vil betale, så det er mig, der står alene med problemet, siger hun.\nHun håber at kunne få noget overskudsjord fra for eksempel byggemodning, som hun kan bruge til dæmningen.\n- Jeg skal nok bruge 1000 kubikmeter lerjord, og jeg har alle antenner ude og håber på nogle velvillige mennesker. Også min entreprenør er på jagt efter jord, siger Christina Kjelsmark.\nDet var formentlig jord, som var skredet ned og havde lukket røret gennem dæmningen, da det gik galt før jul.\n- I den nye dæmningen skal jeg have to rør - og herunder én, som sidder lidt højere, så jeg kan se, hvis det ene rør skulle stoppe til, siger hun.\nIndtil 16 december førte denne markvej over til marken på den anden side af Sønderbygård Bæk. Men nu er diget væk, og ejeren kan ikke kommer over for hverken at så eller høste markerne. Arkivfoto: Morten Stricker\nFlere træer er væltet\nEgentlig ville hun gerne beholde ådalen uden dæmningen, hvis det var muligt.\n- Landskabet er meget flottere nu. Men der er ingen, som er interesseret i at købe jorden - eller måske bytte noget jord, så jeg kan få det samlet, siger Christina Kjelsmark, som har de bedste 30 hektar af sin jord nord for bækken.\nDa vandet skyllede dæmningen væk, røg der flere træer.\n- Det er jo fortsat med at regne, så siden er der væltet flere træer ned i dalen, siger hun.\nEn af hendes mange udfordringer er den jord og de murbrokker, som var brugt til at bygge den gamle dæmning.\n- Jeg skal have murbrokkerne op fra dalen, men jeg ved ikke hvordan. I hvert fald skal det vente, til det er mere tørt.\nDet våde vejr giver også problemer med den markvej, som fører de 400 meter fra gården op til dæmningen.\n- Markvejen kan næppe holde til 50 lastbillæs med jord. Og i hvert fald skal det først være mere tørt, siger ejeren af Sønderbygård, som hun overtog fra sin far - og hvor hun i dag har galleri og en kunstskole samt rideheste.\n- Måske skal jeg male nogle billeder og lave en ekstra kunstudstilling for at skaffe penge til dæmningen, siger hun.\nI øvrigt fik hun masser af "gæster" i løbet af julen, som ville se ådalen, og hvad der var sket.\n- Hvis de hver havde kørt en trillebør med jord derned, så havde jeg næsten haft jord nok til dæmningen, griner hun.\nFlere fotos: Dæmning skyllet væk af voldsomme vandmasser\nRagnarok i lille ådal: Dæmning er brudt sammen


Cocamidopropyl betaine, cocamidopropylaminoxid og dinatrium cocoamphodiacetat forårsager falsk positive reaktioner med en isothiazolinon spottest – Videncenter For Allergi\nCocamidopropyl betaine, cocamidopropylaminoxid og dinatrium cocoamphodiacetat forårsager falsk positive reaktioner med en isothiazolinon spottest\nIsothiazolinoner er en gruppe af industrielt anvendte konserveringsmidler, hvoraf nogle er stærke allergener. De er hyppige årsager til kontaktallergi, især methylisothiazolinon (MI) enten alene eller i kombination med methylchloroisothiazolinon (MCI/MI).\nEt kommercielt tilgængeligt spottestsæt kan bruges til påvisning af isothiazolinoner i industrielle vandsystemer. Denne spot-test er for nylig blevet brugt til at finde udeklareret eksponering for isothiazolinoner i et antiskummiddel tilsat til en skæreolie, i vådservietter, produkter til personlig pleje og opvaskesæbe.\nVi brugte spottesten på ingredienser i tre flydende sæber og fandt falske positive resultater. Vores fund antyder at testen har sine begrænsninger og ved positive udslag bør resultatet blive verificeret med en mere præcis metode.\nOriginal overskrift: Cocamidopropyl betaine, cocamidopropylamine oxide and disodium cocoamphodiacetate cause false positive reactions with an isothiazolinone spot test


Bryllupsplanlægning - Undgå disse 5 fejl - Bryllup.dk\nVi vil allesammen gerne planlægge det perfekte bryllup. Et bryllup der virkelig udstråler vores personlighed, er billigt, men stadig helt vildt nytænkende og med masser af DIY projekter som vi stolt kan vise frem på vores sociale medier for at vise, hvor stort et overskud vi har. Og vi er nok nødt til at indrømme, at vi bliver lidt høje, når de andre kommende brude er ved at dåne over vores lækre billeder af invitationskort vi selv har kreeret eller den rustikke lade vi har fundet, hvor vi skal holde festen, og som vi selv har pyntet op med smukke lyskæder og lagner hængende fra loftet.\nOg det er der da heller slet intet galt i! Desværre er vi bare ikke alle profesionelle bryllupsplanlæggere og derfor kommer vi også i vores bryllupsplanlægning til at lave en del fejl, og det gør også de, som virker til at have helt styr på det!\nHer får du en liste over de fejl rigtig mange brude begår, når de planlægger deres eget bryllup. Måske du kan genkende nogle af dem, eller måske du kan bruge det som advarsel, så du selv viger udenom.\n5 fejl brude(par) begår\nGlemmer fra start af at sætte grænser for forældrenes indblanden i bryllupsplanlægningen – Alle vil gerne bidrage på den ene eller anden måde til jeres store dag, og gode intentioner eller ej, så kan det godt gå hen og blive en rigtig svær situation, hvis I ikke melder ud til jeres respektive forældre og andre, præcis hvor meget “inspiration” , “gode råd” og hjælp I ønsker at modtage i forbindelse med jeres planlægning og bryllup. På den måde undgår I de værste konflikter og sårede følelser op til jeres store dag.\nGlemmer at sætte af i budgettet til uforudsete udgifter – nogle brude vil vove at påstå at i den sidste uge op til brylluppet så kan der hurtigt forsvinde 10.000 kr. i uforudsete omkostninger til forskellige ting og små indkøb. Og det er ikke helt ved siden af. Husk at gemme lidt plads i budgettet til disse sidste øjebliks udgifter. Og skulle I være så heldige, at der slet ikke dukker noget uforudset op, som koster, så kan I føre pengene over til jeres bryllupsrejse budget eller andet. Win-win.\nOffentliggør forlovelsen for hurtigt – selvom I næsten ikke kan vente med at fortælle alle, at nu er I forlovet, så vent med at ændre din status på Facebook eller offentliggøre det romantiske frieri billede til efter du har ringet til de nærmeste og fortalt dem den gode nyhed direkte. Så ærgerligt hvis nogle vigtige venner eller familiemedlemmer bliver nogle af de sidste til at få den gode nyhed, fordi de ikke er på de sociale medier.\nGlemmer at servicere deres fotograf/videograf/DJ/ serveringspersonale til festen – Det er de færreste fotografer eller andre hjælpere til bryllupsfesten der går hen og tigger om mad og drikke, og det sidste I ønsker er serveringspersonale, fotograf eller DJ på tom mave. Sørg godt for dem og hav en der er ansvarlig for at alle hjælpere osv. på dagen får både mad og drikke og pauser en gang imellem.\nSender takkekort ud alt for sent – i den perfekte verden ville vi sende takkekort ud indenfor 2-3 uger efter brylluppet. Og spørger du Emma Gad, så er 14 dage absolut maks. Men hvis det nu slet ikke kan lade sig gøre så bestræb dig på at sende takkekort indenfor 3 måneder, hvilket er absolut det længste, du skal lade dine kære gæster og andre, som har givet jer opmærksomhed omkring jeres bryllup vente.\nUndgå falske bryllupsrejsedrømme »\nDet er temmelig sikkert at dagene eller ja endda månederne op til dit bryllup byder på en masse spekulationer om det ene og det andet. Som den store dag ...


Kom igen Norden – bliv den bedste i klassen til biologisk mangfoldighed! | Nordisk Samarbejde\nKom igen Norden – bliv den bedste i klassen til biologisk mangfoldighed!\nDe nordiske lande er bedst i verden til næsten alt – eller? Nja, vi er ikke ligefrem i toppen, når det gælder biologisk mangfoldighed. Vi lever heller ikke helt op til de 20 mål i FN's Biodiversitetskonvention, som udløber i år. Det er der næsten ingen lande i verden, der gør.\nI 2010 blev verdens lande enige om 20 konkrete mål for at stoppe udryddelsen af arter. Blandt andet skal 17 procent af landjorden og 10 procent af havene beskyttes. Dette er et af få mål, som bliver opfyldt.\nNæsten alle 196 lande, som har underskrevet Biodiversitetskonventionen, har svært ved at leve op til målene. Der er fremskridt inden for 4 af de 20 biodiversitetsmål, men inden for 6 af målene er der slet ikke sket fremskridt.\nOg konsekvenserne af den mangelfulde efterlevelse blev chokerende tydelige, da FN's biodiversitetspanel udgav sin alarmerende rapport over naturens tilstand i verden i maj 2019.\nEn million arter er truet af udryddelse, mange af dem allerede inden for et årti.\nI år skal der forhandles om nye mål for biodiversiteten. Ambitionen er flere målbare mål end tidligere og en tydeligere kobling til verdensmålene.\nIfølge et udkast til en ny aftale skal 30 procent af planeten beskyttes og plastforurening og overgødning skal halveres.\nIfølge Protected Planet har Danmark, Island og Norge beskyttet mindst 17 procent af landarealet. Sverige har beskyttet 14 procent og Finland 13 procent.\nKilde: Protected Planet\nDu kan engagere dig i det nordiske ungeprojekt for biologisk mangfoldighed! Det nordiske samarbejde har lovet at give de unge en mulighed for at få deres stemmer hørt i forhandlingerne om de nye globale mål. Læs mere og deltag i det kommende nordiske ungdomstopmøde. Gå i dialog med dine politikere opfordr dem til at kæmpe for en stærk og bindende global aftale. Jo flere stemmer, jo bedre!\nStart med at samle dine venner, sæt jer grundigt ind i stoffet og formulér jeres synspunkter her:\nLæs mere om det nordiske ungeprojekt her:


Hystero Salpingo Ultrasonografi (HSU) | TFP\nFor at opnå graviditet, uanset om det er ved samleje eller ved insemination, skal der være passage gennem mindst én af dine æggeledere. Er der ikke passage, kan æg og sædcelle ikke mødes – og en befrugtning af ægget kan ikke finde sted.\nEr der nedsat passage i æggelederen, vil der være en øget risiko for en graviditet uden for livmoderen. Derfor anbefaler vi, at du får undersøgt, om der er passage i dine æggeledere via af en ultralydsscanning med passageundersøgelse kaldet Hystero Salpingo Ultrasonografi (HSU).\nHSU er en forudsætning, hvis du ønsker hormonstimuleret insemination. Er begge dine æggeledere lukkede, er den eneste mulighed for at opnå graviditet IVF behandling.\nDe fleste kvinder har normal passage gennem æggelederne, men har du tidligere haft underlivsbetændelse, klamydia, blindtarmsbetændelse, endometriose eller andre sygdomme, hvor man kan mistænke, at der er sket skader på dine æggeledere, er der en øget risiko for nedsat passage eller aflukkede æggeledere. En symptomfri underlivsbetændelse ('stum infektion') med klamydia kan også forekomme og medføre forsnævringer eller aflukninger i dine æggeledere.\nUndersøgelsen foretages i perioden efter menstruationsblødningen er ophørt, og inden forventet ægløsningstidspunkt; mellem 7-12. cyklusdag. Vi inseminerer ikke i samme cyklus, hvor HSU er foretaget. Før undersøgelsen kan foretages, skal der foreligge en negativ klamydiatest, som må være max 3 måneder gammel.\nSelve HSU’en foregår i et gynækologisk leje. Efter afvaskning af din livmoderhals, (så der ikke kommer bakterier op i livmoderhulen), indføres et tyndt kateter og en scanner. Under scanningen sprøjtes en væske ind i livmoderen – alt imens vi følger væskens passage gennem æggelederne. Er æggelederne lukkede, kan væsken ikke løbe frit igennem.\nNogle oplever menstruationslignende smerter ved undersøgelsen. HSU foretages uden bedøvelse – og langt de fleste kan gå på arbejde umiddelbart efter undersøgelsen. Det kan for nogen være en god idé at tage noget smertestillende en times før en HSU. Der vil være mulighed for, at du kan hvile dig, før du tager hjem igen.\nEfter HSU’en kan der komme lidt ekstra udflåd og måske lidt pletblødning. Vi anbefaler, at du bruger et bind bagefter. Der er minimal infektionsrisiko, men skulle du i dagene efter undersøgelsen få smerter og feber, er det vigtigt, at du tager kontakt til en læge med henblik på eventuel behandling. Du kan tage Panodil som smertestillende, men det er som regel ikke nødvendigt. Hvis der ikke kan påvises normal passage på begge dine æggeledere, vil vores læge informere dig om videre forløb. Du vil evt. blive anbefalet en kikkertundersøgelse af æggelederne (laparoskopi) – eller at du bør gå direkte videre til IVF behandling.


Grafik kursus på højskole - Kunsthøjskolen i Holbæk\n“Grafikken er et sprog med en individuel stemme, som malere og billedhuggere har betjent sig af gennem århundreder, for at inspirere og udvide deres arbejdsfelt.\nVærkstedet for Grafisk Tryk\nBetegnelsen Grafik kan bruges om både trykketeknikken, og trykt kunst generelt. Ordet grafik kommer fra græsk graphia (tegning eller skrivning).\nGrafikken og det grafiske tryk har mange forskellige former for teknikker med vidt forskellige udtryk. På værkstedet for Grafik kan mange af de kendte og traditionelle teknikker udforskes.\nDet kunne f.eks. være: Højtryk som træsnit, og linoleumstryk – eller dybtryk med; koldnålsraderinger, ætsninger og aquatinte-ætsninger. Det kunne også være noget så simpelt, men effektfuldt, som monotypi (fladtryk).\nSkolen har et meget udførligt værksted til brug for kurser i grafik og grafisk tryk.\nDet er ganske enkelt indrettet og sat op til formålet. Her findes to mindre tryk presser, samt den store presse – kendt som Stjerne Pressen, og som blev brugt af den Danske kunstner Palle Nielsen på Akademiet i København – den kom til Kunsthøjskolen i 2018. Desuden er her alt hvad der ellers skal være i sådan et værksted: ætsekar, aquatinte-skab, vandbade til det særlige papir, valser, skuffer til opbevaring af færdige tryk, osv.\nI skolens materiale butik kan der købes kobberplader, papir, raderingsnål, osv. Afhængig af det enkelte kursus’ tilrettelæggelse kan underviseren have indkøbt bestemt materiale til brug på kurset. Du er naturligvis også velkommen til at medbringe eget materiale og eller værktøj.\nMen uanset skal du nok regne med en materialeudgift, som minimum går der jo altid papir og farve til. Du kan forhøre dig om et ca. beløb for materiale- og fællesudgifter hos underviseren for det enkelte kursus.\nbilledkunstnere & grafikere\nUnderviserne ved kurserne i grafik på Kunsthøjskolen er alle billedekunstnere/grafikere, med en kunstnerisk egen praksis, og eller uddannelse – som har haft livtag med grafikken på en gennemgribende måde. De er fuldt ud kompetente i teknikkerne for deres fag – men derudover medbringer de også en meget vigtig viden om, og personlige erfaringer med, grafikken i samtidskunsten.\nHvordan bruges grafik i dag af aktuelle kunstnere på den danske og internationale kunstscene? Og hvordan kan grafikkens udtryk bruges og sættes i spil mellem indhold og kontekst?\nDet kunne være en lille del af rammerne for et kursus i grafik – Sammenholdt med al den tekniske viden og praktiske arbejdsgang, som altid er en integral del af et grafik kursus på Kunsthøjskolen. Det specifikke forløb bliver tilrettelagt af den enkelte lærer, fra kursus til kursus, og fremgår af fagbeskrivelsen for lige netop det kursus.\nPå Kunsthøjskolens lange kurser kombineres fagene fra vidt forskellige værksteder, opdelt i 3 perioder – og du kan således foruden grafik vælge at følge et kursus i f.eks.: Maleri, skulptur, tegneserie, design eller et af de andre kursusfag der bliver udbudt i skolens værksteder ved det pågældende semester.\nUndervisere - Grafik\nAnne Marie PlougGrafik, Serigrafi\nMelou VanggaardGrafik, Maleri\nMed papiret som grundlæggende materiale\nFortællinger i grafikens sprog\nDen trykte sammenhæng\nGrafikværkstedets udstilling for efteråret 2018


1 BESTYRELSENS BERETNING 12 måneder er der gået siden vi sidst holdt generalforsamling. 12 måneder, 52 uger, 366 dage, 8784 timer sådan et runde tal eller sagt på en anden måde: Der er gået et år! Et tilbageblik på 2008 vidner om et år med masser af aktiviteter. Måske ikke så meget på uddannelsessiden, men til gengæld har der været rigtig mange forskellige typer af opgaver. I 2007 fik vi indført en ny struktur for Politiets Beredskabs Ordenskorps. Vi fik lavet en organisationsplan som i løbet af 2008 så skulle implementeres. Det har nok taget længere tid at implementere den nye organisation end jeg havde regnet med, men her hvor vi er gået ind i 2009 er jeg utrolig optimistisk. Jeg tror på, at det skal komme til at fungere. Jeg tror på at de enkelte områdeledere vil tage flere af de enkelte opgaver til sig, således at opgaverne bliver fordelt på flere hænder. Som bekendt har vi opdelt politikredsen i tre områder med hver sin leder. Hensigten er helt klart, at områderne mere eller mindre at de enkelte områder selv styrer de forskellige arrangementer. Der skal naturligvis stadigvæk arbejdes på tværs sådan at alle hjælper til ved de enkelte arrangementer, men selve ledelsen af de enkelte arrangementer skulle gerne nu blive udført af flere personer. Det er aftalt med områdelederne at vi løbende kigger på organisationsplanen. Således vil bestyrelsen mødes med områdelederne hvert halve år for at vurdere, om tingene fungerer tilfredsstillende, eller om der skal ske justeringer i planerne. Det kan både være opgavefordelingen, det kan være de geografiske afgrænsninger, men det kan også være nødvendigt at justere lidt rundt på bemandingerne for de enkelte områder. I 2008 har Foreningen for Politiets Beredskabs Ordenskorps fortsat det gode samarbejde med Nordsjællands Politi, som vi har oparbejdet igennem mange års virke. Det er bestyrelsens opfattelse, at politiet fortsat sætter endog meget stor pris på den indsats, som de frivillige i Politiets Beredskabs Ordenskorps yder. En indsats som i 2008 er opgjort til 878 timer! Til sammenligning blev der i 2007 anvendt 735 timer. Hver eneste gang vi har været ude til et arrangement aflægger vi rapport til Nordsjællands Politi om vores indsats. At det ikke bare er en rapport der havner på en hylde og samler støv og aldrig bliver læst, kan vi se af de tilbagemeldinger som vi modtager fra politiet. Vi er således blevet bedt om uddybende kommentarer ligesom vi også i hvert eneste tilfælde er blevet bedt om at vurdere, om indsatsen har været nødvendig, om vi har været nok til at løse opgaven, eller om opgaven har været overflødig. Vi har også fået udbygget samarbejdet med de medarbejdere, som udsteder tilladelserne til diverse arrangementer. Det er således nu blevet kutyme at vi modtager en kopi af polititilladelsen således at vi nemmere kan planlægge vores behov for bemanding. Det er en klar fordel og gør vores planlægningsarbejde meget nemmere. Jeg vil godt her sende en stor tak til politiets ledelse og til planlægningssektionen for det meget fine samarbejde vi har haft og for den opmærksomhed, som politiet giver Politiets Beredskabs Ordenskorps. Uden det samarbejde var det ikke muligt at opretholde et aktivt ordenskorps!\n2 Som sagt blev det til 878 timers indsats i Opgaverne har været meget forskellige. Lige fra at transporterer en masterskabsnøgle til Smørumnedre over en masse forskellige cykelløb til koncerter. Det største enkeltstående arrangement var også i 2008 vagterne ved Rønnebær Allé i sommerperioden. På grund af vejarbejdet med den store rundkørsel ved Klostermosevej blev opgaven i år udvidet drastisk. Således havde vi bemanding i krydset 35 dage á 4 timer. Det er en opgave der trækker tænder ud, men samtidig også en opgave, der som oftest er nem at gå til. Det er samtidig en opgave, hvor den enkelte modtager, skal vi kalde det et forhøjet fremmødegodtgørelse, for sin indsats. En opgave, som Helsingør Kommune betaler os for at udføre. Hvor længe vi får denne opgave, om den overhovedet kommer igen ja det ved vi ikke på nuværende tidspunkt. Men kommer den: Så er vi også parat til at påtage den os den. Et andet meget stort arrangement er årets sommercup. Sommercup er de nordsjællandske cykelklubbers fælles arrangement, som løber over 8 afdelinger. Vi er med ved de 7 afdelinger og vi har gjort det så godt, at vi allerede har lavet en aftale for Som det fremgår af oversigten over arrangementerne er det blevet til en del forskellige. Nogle er gamle kendinge, men der er også kommet en række nye til. Af nye og formentlig tilbagevendende arrangementer skal nævnes arrangementerne for Fredensborg Atletik Klub. Vi skal fremover forvente at deltage i Esrum Sø Rundt og sikkert også Mandehørm. I forbindelse med specielt et arrangement har jeg i hvert fald lært én ting: Man skal altid have øjnene med sig!! Ved Opera på Kronborg var jeg så heldig at udleveret en papirspose indeholdende nogle sandwich til mig og de folk, der nu var ude at hjælpe til. Jeg stod selv og var travlt optaget med at regulere trafik, men fik lagt posen under et parkeret køretøj og mente selv, at der lå posen ganske sikkert! Og det gjorde den da også. Indtil en eller anden tilfældig forbipasserende så sit snit til at tilrane sig posen med vores sandwich! Jeg håber vedkommende har nydt vores mad! Og jeg har lært at selv et sikkert sted ikke er sikkert nok når det gælder mad! Som nævnt i indledningen er det ikke uddannelse som vi har brugt mest tid på i år. Det er der mange årsager til, men helt uden uddannelse blev 2008 dog ikke. I løbet af efteråret afholdt vi to uddannelsesaftener som begge var pænt besøgt. Dels havde vi en aften, hvor politiinspektør Allan Nyring redegjorde for politiets nye organisation og samtidig fortalte om sig selv. Han gjorde det rigtig godt og der blev stillet mange gode og relevante spørgsmål. Vi havde en aften mere, hvor Ole Hestbæk viste og rundt i det allerhelligste: OCN. Dejlig stor opbakning til begge dage! Nordsjællands Brandvæsen udbød HAT uddannelsen til alle frivillige. En del fra ordenskorpset deltog i denne uddannelse, og jeg håber at endnu flere vil deltage, når uddannelsen igen bliver udbudt. I 2009 har vi planlagt at vi her til foråret vil tilbyde en grunduddannelse efter samme princip som vi gjorde for et par år siden. Vi har således allerede nu udsendt invitationer til samtlige af Beredskabsforbundets kredse i Nordsjællands Politikreds og vi håber at kunne starte op den 5. marts. Lige nu er der lidt få tilmeldinger, men lad os nu se om det ikke lykkedes. Hvis uddannelsen starter op tilbydes samtlige frivillige i Politiets Beredskabs Ordenskorps at kunne deltage på hele eller dele af uddannelsen. Jeg vil senere fortælle nærmere om uddannelsen.\n3 Med hensyn til vedligeholdelsesuddannelse er der pr. ikke planlagt noget, men vi afventer at Søren Simonsen snarest får indkaldt vores instruktører, så vi sammen kan planlægge en vedligeholdelsesuddannelse til efteråret. I løbet af 2008 har vi fået tildelt 5 radioer. Det er fem radioer som vi har overtaget fra det gamle civilforsvar i Karlebo. Radioerne står i dag fuldt opladet på depotet og er klar til brug! Det er en stor lettelse i vores arbejde, at vi nu har vores eget radiomateriel. Kigger vi lidt fremad så er der et helt nyt radiosystem på vej både til redningsberedskabet og politiet det nye SINE system. Jeg vil ikke her komme så meget ind på det nye, men en ting er sikkert: Vi skal alle oplæres i det nye radiosystem! Nordsjællands Brandvæsen fik i 2008 ny chef. Politiets Beredskabs Ordenskorps har budt den nye chef velkommen og har afholdt et møde med Niels Mørup, og umiddelbart skal ordenskorpset bare fortsætte sine aktiviteter som hidtil. Så chefskiftet har ikke budt på en masse revolutionerende ændringer for vores vedkommende. Vi har altid haft et godt samarbejde med Nordsjællands Brandvæsen, og det forventer jeg vil fortsætte! Udover de mange arbejdsopgaver som 2008 har budt på har der også været tid til nogle af de sociale arrangementer. Således har vi haft rigtig mange folk af sted til Beredskabsforbundet stævne i Slagelse. Desværre var mange af vores medlemmer med som dommere i diverse tjenestegrene, så det kneb gevaldigt med at få sammensat et hold på fire deltagere. Med lidt lån fra de øvrige deltagere fra Nordsjællands Brandvæsen lykkedes det dog, og jeg vil godt her kvittere for lånet. Det er rart at vi kan hjælpe hinanden! Sommerfest og julefrokost blev der sørme også tid til. Igen i år forgik julefrokosten ude i byen og som sædvanlig var begge arrangementer ganske hyggelige. I 2008 har jeg oplevet noget ganske utilbørligt! Ja nærmest uhørt! Midt under et bestyrelsesmøde fik jeg af den øvrige samlede bestyrelse, besked på at forlade mødet! Aldrig har jeg været udsat for noget lignende! Men anledningen var nu god nok. For i 2008 havde vi to medlemmer af Politiets Beredskabs Ordenskorps som skulle hædres med Kong Frederik IX s fortjenstmedalje for 25 års god tjeneste i civilforsvaret. Selve uddelingen skete ved en højtidelighed på Helsingør Rådhus, hvor Borgmester Per Tærsbøl overrakte hæderstegnene til Arild Christensen og undertegnede samt fire andre fra Nordsjællands Brandvæsen. Og hvorfor jeg blev smidt uden for døren? Jo, bestyrelsen skulle diskutere hvad man gjorde i den anledning og det endte med at vi fik en god flaske rom! Så jeg HAR tilgivet bestyrelsen! På det rent organisatoriske plan må jeg desværre konstatere, at vores medlemstal i øjeblikket er faldende. Der er medlemmer vi har slettet fordi de i en årrække ikke har vist interesse for Politiets Beredskabs Ordenskorps og der er en enkelt som har meddelt, at han ikke længere har tid til at være aktiv. Og desværre sker det også at vi af andre årsager kan være tvunget til at tage afsked med medlemmer. I dag har vi 34 medlemmer af Foreningen for Politiets Beredskabs Ordenskorps, hvor af de 4 er æresmedlemmer. Af de 34 medlemmer er 26 frivillige i Politiets Beredskabs Ordenskorps. Også i 2008 har jeg savnet vores blad. Men der er håb forude. Et af vores bestyrelsesmedlemmer Tina Bennedsgaard har lovet i samarbejde med andre at forsøge at få strikket et blad sammen. Præcis hvornår det sker ved jeg ikke, men jeg håber det bliver en realitet i løbet af indeværende år.\n4 Jeg vil godt give vores økonomi et par ord med på vejen. Ikke fordi vi nu skal tage hul på diskussionen omkring vores regnskab, men mere nogle generelle betragtninger. Vi har igen i år oparbejdet et pænt overskud, og umiddelbart kan man jo godt få den tanke, at nu skal vi passe på det ikke bliver en opsparingsforening. Det har jeg nu heller ikke nogen intentioner om, at det skal være. Men når vi får et relativt stort overskud i 2008 så skyldes det blandt andet, at vi ikke har brugt specielt mange penge på uddannelse. Vi skal huske på vi selv skal finansiere vores uddannelse og det koster mange penge når vi f.eks. skal køre en grunduddannelse. På sigt skal vi selvfølgelig overveje, om vi skal bruge nogle af pengene til indkøb af udstyr. Det kan være mange ting og jeg har ikke her tænkt mig at åbne en længere debat om det, men blot konstatere, at lige nu har vi mange penge i kassen, men at det ikke varer ved! Pengene skal såmænd nok finde gode formål at blive brugt til. Jeg vil gerne her kvittere Beredskabsforbundet i Rudersdal Hørsholm for den gave på 1.000,00 kr. som de også i 2008 har sendt til Foreningen. Jeg synes det er utroligt flot at de frivillige fra Rudersdal Hørsholm på denne måde støtter op om Politiets Beredskabs Ordenskorps. Og lad mig lige hviske: De har også allerede givet et beløb til os i år men det takker jeg altså først for til næste år! Vi er også utrolig taknemmelige for det bidrag, som vi nu igennem mange år har fået fra Helsingør Kommune. Det er sådan noget der gør, at jeg føler at også myndighederne sætter pris på vores arbejde. Vi har hidtil udbetalt fremmødegodtgørelse i forbindelse med fremmøde ved uddannelse og arrangementer. Det har jeg ikke tænkt mig skal ændres. Nogle gange udbetaler vi så et forhøjet fremmødegodtgørelse, eller som en form for diæt som det vel rettelig hedder. Der har det hidtil været sådan at man har fået 100 kroner. Det har vi primært gjort til de arrangementer, som ligger i dagtimerne. For nogen har det været en god forretning, for andre har det været en underskudsforretning. Fra i år bliver det sådan, at der ved forhøjet fremmødegodtgørelse lægges 100 kroner oveni det beløb, som man normalt modtager. Og det normale beløb svarer til hvad det koster at komme med de offentlige transportmidler. Det hænder også, at vi ved enkelte arrangementer modtager en noget højere fremmødegodtgørelse, som vi normalt sender videre til vores medlemmer ganske ubeskåret. Der vil vi nok fremover tilbageholde et lille beløb til foreningen. Ikke noget stort beløb, men et mindre beløb der dækker foreningens udgifter i forbindelse med arrangementet. I vores vedtægter har vi stående, at vores revisorer har pligt til at revidere foreningens regnskaber inden udgangen af januar måned. Det er en hård bestemmelse, som ikke altid kan opfyldes. I år lykkedes det som bekendt ikke. Men det har nu ikke været revisorernes skyld, men sygdom kan nogle gange lægge hindringer i vejen. At fristen er sat til 1. februar skyldes jo, at regnskabet skal udsendes sammen med indkaldelsen til generalforsamlingen. Jeg tror ikke vi skal ændre i vedtægten, men nogle gange må vi bare erkende, at det kan være svært at nå det hele til tiden og så håbe på medlemmernes forståelse! Hertil sidst vil jeg godt bringe en stor tak til Nordsjællands Brandvæsen og Nordsjællands Politi for et rigtig godt samarbejde! Jeg har allerede været inde på det, men det kan godt tåle at blive gentaget! Uden den støtte, som vi fortsat modtager fra både Nordsjællands Brandvæsen og Nordsjællands Politi ville det ikke være muligt at opretholde det høje aktivitetsniveau for Politiets Beredskabs Ordenskorps.\n5 Jeg vil også gerne takke bestyrelsen og vores områdeledere for et godt og glimrende samarbejde! Sidste år målte jeg beklage at bestyrelsen ikke havde fungeret optimalt, men heldigvis har det ændret sig radikalt i år! Der kom to nye medlemmer ind i bestyrelsen og i år har samarbejdet bare fungeret til fuld tilfredsstillelse. Jeg vil også bringe en stor tak til jer uden jer som aktive medlemmer ville det ganske naturligt heller ikke være muligt at opretholde aktivitetsniveauet. Jeg håber I vil bakke op om aktiviteterne i 2009! Jeg håber I vil være med til at bevare et stærkt og engageret Ordenskorps som beredvilligt kan stille sig til rådighed når samfundet kalder på os! Med disse ganske få ord afslutter jeg min beretning for året 2007 og overlade beretningen til generalforsamlingen. Helsingør, 18. februar 2009 Søren Brandt Formand


Casting med Nils Malmros: På jagt efter charmerende pige\nKathrine Tannebæk fra 1.d på Risskov Gymnasium har været til mange castings. Torsdag i sidste uge sitllede hun op til casting med Niels Malmros\nCasting med Nils Malmros:\nPå jagt efter charmerende pige\nFire gymnasiepiger tog mod til sig og stillede op til casting, da Nils Malmros torsdag kom forbi Risskov Gymnasium\n"Til min kommende spillefilm "Sorg og Glæde" søger jeg en charmrende 15 til 17 årig pige og kommer derfor forbi Risskov Gymnasium for at caste."\nSå kort lød beskeden fra Nils Malmros på Risskov Gymnaiums intra. Alligevel var det nok til at tiltrække opmærksomheden hos nogle friske og charmerende piger fra 1.g.\nEn halv time torsdag eftermiddag mødte Katrine Tannebæk, Ida Christine Jacobsen og Helene Frehr Carstensen Nils Malmros og lod sig caste til "Sorg og Glæde". Om en af dem bliver den heldige, der skal spille med i filmen, det finder de først ud af om et par uger, når de får svar fra filminstruktøren.\nKathrine Tannebæk, 1.d\nKathrine Tannebæk, 1.d:\nJeg synes, det kunne være meget spændende at prøve en casting med Nils Malmros. Jeg har et rigtig godt kendskab til hans tidligere film, og så kunne det da være meget sjovt, hvis det var sådan en som mig, han er på udkig efter denne gang. Jeg har prøvet at være til casting rigtig mange gange før. Jeg har spillet teater i ti år, blandt andet på Filuren og Gellerupscenen. Jeg har også været med i et par kortfilm. Jeg ved at han normalt har rigtig mange til første casting for at være sikker på, at han finder lige præcis den, han har i tankerne. Men jeg havde en rigtig god fornemmelse, da jeg gik derfra. Det gik fint, han er en enormt sympatisk person og meget venlig\nIda Christine Jacobsen, 1.f\nIda Christine Jacobsen, 1.f:\nJeg stillede op fordi jeg på Risskov Gymnasiums intra havde set opslaget om, at Malmros ville komme forbi og caste. Det synes jeg kunne være meget sjovt at være med til. Jeg har altid interesseret mig for drama og har sunget en masse. Jeg har været med i nogle skolemusicals og revyer og en skole-kortfilm, men jeg har aldrig prøvet at være med i en casting til noget så stort som det her. Derfor var jeg noget nervøs lige inden, men det gik faktisk rigtig, rigtig godt, og Niels Malmros roste mig endda. Jeg kender de fleste af hans film og ved, at han går meget op i at finde én, der er naturlig foran kameraet. Så jeg må jo bare håbe, ikke?\nHelene Frehr Carstensen, 1.c\nHelene Frehr Carstensen, 1.c:\nDet er helt, helt nyt for mig at gå ril casting. jeg har slet ingen erfaring med at spille skuespil, men jeg tog mod til mig, fordi jeg tænkte, det kunne være helt vildt sjovt at prøve og en meget spændende udfordring. Og så var jeg også nysgerrig efter at finde ud af, hvordan sådan en casting egentlig foregår. Jeg kender nogle af Nils Malmros? film, men for en sikkerhedsskyld googlede jeg ham også lige inden. Men uh jo, jeg var noget nervøs. Hvordan det gik, det har jeg slet ingen fornemmelse af, men jeg gjorde mit bedste. Og det var en god oplevelse.\nVed en casting får du edleveret et ark papir med en dialog. Typisk skal du øve dig på fem-seks replikker, som du skal lære udenad Ofte må du gerne omformulere replikkerne om, så de falder mere naturligt ud for dig at sige Derefter spiller du dialogen igennem en gang uden kamera og derefter med bliver du filmet\nPubliceret 03 May 2012 12:00\nChris Minh Doky var funky med 2.b\nBerømt jazzmusiker kommer til Risskov


Livet i Kina og Thailand: Ny cykel med nummerplader\nNy cykel med nummerplader\nVi har købt en cykel, endda til en fornuftig pris. Det er muligt at få en cykel til omkring 70 Kr, men man skal nok ikke regne med at den holder resten af livet. Vi betalte for cyklen, men vi skulle også betale for nummerplader og indregistrering. Det var ikke dyrt, men nu er både bil og cykel forsynet med nummerplader. Heldigvis ikke samme størrelse.\nJeg overvejer snart at oprette en hel sektion med vanvittige historier, for dem er der nok af. En kvinde stak af fra manden med alle pengene. Hun havde forinden lånt så meget hun kunne af naboerne, ved at fortælle historier fra de varme lande( det må jo så være her fra). Hun tog så til en anden by og spillede kort og havde det sjovt. Da hun løb tør for penge, så solgte hun datteren. Det kan man sagtens.\nBørn bliver også stjålet og solgt, bare der er penge i det.\nIndsendt af Flemming kl. 14.16\nSå holder jeg varmen\nVisum og rødvin\nDe kære penge


Telekæmpe har det møgsvært i Danmark - Computerworld\nTelekæmpe har det møgsvært i Danmark\nEn international telemastodont fremviser mildt sagt ikke imponerende danske regnskabstal, der desuden indeholder fejl.\n12. august 2013 kl. 08.32\nOmsætningen for Motorola Solutions Danmark A/S er faldet fra 320 millioner kroner til 248,5 millioner kroner i 2012.\n"Faldet i omsætningen på -71,6 millioner kroner eller 22,4 procent er en konsekvens af den økonomiske afmatning på de markeder selskabet opererer på," hedder det i det aflagte regnskab.\nÅrets resultat blev seks millioner kroner, men selskabet har måttet "omstrukturere"\nI regnskabsåret 2011 var der 247 ansatte, men der var 205 ansatte i 2012.\n"Reduktionen kan henføres til omstrukturering i udviklingsafdelingen," står der videre i regnskabet.\nHos Motorola Solutions er Manager External Communications Elvan Lindberg vendt tilbage på Computerworlds henvendelse om regnskabet.\nUd over at forklare, at selskabet ikke kommenterer på regnskaber i forskellige lande, oplyser han dog:\n"Vi har i øjeblikket ingen planer om omfattende omstrukturering i nogle markeder indenfor Europa og Afrika-regionen"\nEndelig fremgår det af regnskabet, at der sidste år var en fejl i regnskabet på 18,4 millioner kroner.\n"Selskabets ledelse og Motorola Solutions koncernen har iværksat de nødvendige tiltag i organisationen til sikring af, at en tilsvarende fejl ikke sker igen."\nDet fremgår ikke nærmere, hvori fejlen helt præcist bestod, men omsætningen for året er blevet justeret.


Ann Hjort tør ikke afmelde sine lodsedler | GulogGratis.dk | fyens.dk\nPubliceret 15. juni 2015 kl. 09:13\nAnn Hjort er aktuel i Revyen i Rottefælden i Svendborg. Hun underviser i kommunikation, krop og sprog - blandt andet i flere fynske kommuner.\nJeg er vokset op med sådan en mor, der købte lotterisedler, som hun skulle rundt om i København og forny en gang om året, og jeg havde sådan en fornemmelse af, at hun altid havde mange penge - selvom vi jo ikke var rige. Jeg har så senere fundet ud af, at det var fordi hun var rigtig dygtig og sparsommelig, at hun havde penge, men det der med lodsedlerne har ligesom lagret sig i mig.\nHvis jeg skal give et par gode råd videre, så må det være - hvis du køber noget af nogen, så lad være med at mødes med nogen ude i byen, og tjek, at deres adresse og legitimationen er i orden. Og når du køber brugt så lad være med at betale før du ved om varen er intakt. Jeg er engang blevet narret til at købe et fjernsyn, der ikke virkede. Og ikke mindst - følg din mavefornemmelse og stå ved dit nej tak, også selvom sælgeren bliver skuffet.


Region vil inddrage flere frivillige // Region Syddanmark\nRegion Syddanmark Presse og nyheder Artikler Artikelarkiv Nyheder 2014 Oktober 2014 Region vil inddrage flere frivillige\n29-10-2014 | Af Kristoffer Voigt Rasmussen\nRegion Syddanmark har på regionsrådsmødet 27. oktober godkendt et oplæg til en strategi, der skal gøre det nemmere for sygehuse og sociale centre at inddrage frivillige.\n- Der er en masse potentiale i frivillighed, som vi gerne vil hjælpe med at forløse. Frivillige kan ofte bidrage med noget ekstra. Det er måske en lille ting, men det kan betyde meget for det enkelte menneske, fortæller regionsrådsformand Carl Holst (V).\nRegion Syddanmark har allerede gode erfaringer med frivillige inden for det somatiske område, hvor man behandler fysiske sygdomme.\nDet sociale og det psykiatriske område har endnu ikke gjort sig de store erfaringer med inddragelsen af frivillige, men udvalgsformand for Psykiatri- og socialudvalget Thies Mathiasen (DF) ser frem til, at områderne nu får en strategi at arbejde ud fra.\n- Vi har nogle uopdyrkede områder, som vi skal forsøge at hjælpe i gang, og selvom vi eksempelvis arbejder med frivillighed i vores PsykInfo-tilbud på det psykiatriske område, så skal vi blive bedre til at favne frivilligheden og se potentialet i psykiatrien og på socialområdet, siger Thies Mathiasen.\n- Det er naturligvis en balancegang, når vi gerne vil åbne dørene for frivillige, da de vil komme i kontakt med mennesker, som står i nogle meget svære situationer. Derfor vil alle aftaler med udgangspunkt i strategien skulle tilpasses virkeligheden på de enkelte sygehuse eller sociale centre i samarbejde med medarbejderne, inden de indføres, siger Poul-Erik Svendsen (S), der er formand for sundhedsudvalget i Region Syddanmark.\nStrategien bliver nu sendt i høring indtil den 12. december 2014 hos blandt andet interesseorganisationer, kommuner og fagforeninger.\nRegion Syddanmarks frivillighedsstrategi sendes i høring indtil 12. december 2014 og forventes endeligt godkendt af regionsrådet i starten af 2015.\nStrategien tager udgangspunkt i følgende 7 punkter:\n1. Samarbejde med frivillige kan finde sted, hvor det tilfører en ekstra værdi for borgere og patienter i regionen.\n2. Den frivillige indsats skal tage udgangspunkt i lokale ønsker, forhold og behov.\n3. Frivillig indsats er et supplement og ikke en erstatning for den professionelle pleje, behandling og rehabilitering.\n4. Klare rammer for den frivillige indsats.\n5. Gensidig respekt.\n6. Det skal være attraktivt at være frivillig i Region Syddanmark.\n7. Tydelig ledelse af den frivillige indsats.


jordtyper og naturlige jordændringer - Mad | April 2021\nOm vinteren kan jeg godt lide at springe på mine haver ved at bearbejde jorden og løse eventuelle problemer, der måtte have opstået i plantesæsonen. For at løse problemer skal du først vide, hvilken jordtype du arbejder med - der er tre hovedtyper.\nHvad gør disse jordtyper til de er, og hvordan fikser vi dem naturligt, hvis de ikke er det, vi har brug for? Læs videre!\nDe tre hovedtyper af jord er sand, silt og ler. Loam er en kombination af alle disse.\nAl jord består af stenpartikler i forskellige størrelser sammen med organisk stof og muligvis andre ting. Klippe er normalt stor, såsom grus. I mindre stykker kaldes det sand. Gå endnu mindre, og du har silt, og endelig er meget små stykker kendt som ler.\nNaturlige rettelser til problemjord\nJeg har inkluderet grus som en fjerde jordtype, da det er her, mest al jord kommer fra. Plantning kan udføres i grus, men det mangler den mindre struktur, som planterødder foretrækker. Du kan tilføje noget ler og organisk stof til grus, men mange gange er stykkerne bare for store. Fjern eventuelle klipper, der er mere end to inches i størrelse for optimal rodproduktion. Vinteren kan hjælpe med at gøre det lettere at nedbryde grus ved frysning / revne. Dette er, når is smelter om vinteren og forårsager afstrømning af vand. Noget af dette vand er fanget i klippen og fryser om natten. Udvidelsen fra den resulterende is får sten til at revne.\nSand kan synes lettere at arbejde med, fordi det dræner godt, men det er vanskeligere end du måske tror. Sandpartikler er større og letter dræning, men når de er helt mættede, danner de tætte måtter med vand. Meget af Florida er sand, og jeg har set resultaterne af for meget vand. Sandet fyldes op, og når det er fuldstændigt mættet, danner det det, der er kendt som arkstrøm. Dette er, når en stor mængde vand i sand bevæger sig på egen hånd. For afgrøder kan det være meget dårligt at tage meget nødvendige organiske stoffer med det.\nDette problem kan afhjælpes ved at tilføje noget organisk stof til jorden og bearbejde det. Dette vil hjælpe med at holde fugtigheden, hvor den er.\nSilt er finere end sand og indeholder ofte organisk stof. På grund af dens mindre størrelse holder det bedre på organisk stof end sand eller ler. Dette er det mest ønskelige af alle jordtyper til afgrødeproduktion.\nLer er meget fine partikler af sten, der normalt aldrig dræner og kan blive meget sure. Du er nødt til at tilføje en masse organisk stof til jorden for at det skal kunne bruges til de fleste planter. Nogle trives dog i denne type miljø. Rhododendroner, laurbær og azaleaer klarer sig alle godt i den sure lerjord i mit område (Vestlige North Carolina) sammen med blåbær. De elsker en pH på 4,5 til 6,5. I andre dele af landet skal du muligvis justere din pH-værdi for disse afgrøder.\nJeg har nævnt organisk stof flere gange nu, og nogle af jer undrer sig måske over, hvad det er. Organisk stof er ethvert plantemateriale, du kan bruge til at forbedre din have og gavne dine planter.\nKompost kan til enhver tid laves af enhver. Det kan være så simpelt som at holde dit køkkenrester i en spand og lade dem nedbrydes eller så kompliceret som en tre-stationskompostbakke.\nI tilfælde af en kompostkasse med tre stationer, tilføjede du alle dine materialer til den første skraldespande det første år. I år to vil du lade skraldespand være alene og tilføje alle dine køkken / gårdhindrester til skraldespand to. Derefter forlader du i år tre skraldespand alene, tilføjer dine materialer til skraldespand tre og begynder at bruge den rige kompost, der er oprettet i skraldespand en. Der er andre måder at fremstille kompost på, såsom den hurtige metode, der er beskrevet her.\nAndet organisk stof kan være i form af mulch. En af mine favoritter er fyrbark mulch. Det har den rigtige pH-værdi for sure jordarter, tillader dræning, mens den bevarer fugt og er billig. Du kan højst hente det i enhver butik med forsyning af have.\nFå ikke fyrbarknuggets - det vil vare år, før de er til nogen fordel for dig. Og brug ikke fyrretræsav, medmindre det er godt rådnet. Frisk fyr af savsmuld vil tage hver bit nitrogen ud af jorden. Hvis du skal bruge det, skal du sørge for at kompensere for tabet af kvælstof.\nEn anden måde at tilføje organisk materiale er at plante dækplanter (også kaldet grøn gødning). En dækafgrøde er en afgrøde, der plantes bare for at hældes tilbage i jorden, og tilføjer derfor vigtige næringsstoffer. Kløver, boghvede og fava bønner er blevet brugt med succes. Disse har den ekstra fordel ved at tilføje tiltrængte nitrogen til jorden.\nEndelig er der i trækategorien biochar. Biochar er forkullet træ, der holder på næringsstoffer i jorden og holder det anvendeligt i mange år. Det er blevet brugt siden inkaerne og mayaerne i Mellem- og Sydamerika, og de jordarter, de forbedrede på det tidspunkt, er stadig levedygtige i dag. Du kan læse mere om biochar her.\nLigegyldigt hvad din jordtype er, er der altid en måde at ordne den på, selvom din løsning er hævede havesenge. Få en jordtest udført i dag (mange amtforlængelsestjenester tilbyder den gratis) og find ud af din jordtype.\nHar du brugt nogen af disse naturlige løsninger til jordproblemer? Hvad fungerede for dig?\nlav din egen irske fløde\nskala til sæbefremstilling


Sådan kommer den nye Honda Accord til at se ud.\nMange nyheder og klare signaler\nFrankfurt Motorshow er efterårets ubetinget største og vigtigste bilshow. I løbet af 10 dage vil flere end 1 million mennesker besøge det kæmpemæssige messecenter og indenfor i de mange haller venter der dem en enestående oplevelse. Intet andet sted har man et fuldstændigt overblik over hvad der rører sig indenfor bilverdenen som netop hér i Frankfurt.\nEt signal, som går igen overalt, er bilernes farve. I mange år har hvide biler været tabu. De genopstår og i skøn forening med knaldrød billak vil de komme til at præge bilbilledet i de kommende år. Metallic hvid er blandt de nye strålende farver og hvid med let gullige toner er også med på dagsordenen.\nØkologi er også højt prioriteret hos alle. Målsætningen, at nedbringe det gennemsnitlige C02 udslip hos nye biler til 140 g/km i 2009, arbejdes der intenst på hos alle bilproducenter. Nogen har naturligvis lettere ved at opnå de ambitiøse gennemsnitstal, fordi de fortrinsvis producerer små biler. Andre vælger at igangsætte fremstillingen af småbiler, alene for at opnå tallet - men bilerne skal jo sælges og bliver det nok også, så totalt set bliver målet nok nået.\nNye kreationer er der også mange af. Både i form af såkaldte konceptbiler, men også i kraft af mange regulære verdenspremierer. Kia har eksempelvis verdenspremiere på Kia pro_ceed og lancerer i samme moment en næsten produktionsklar øko-version, Kia eco-cee'd, som kører over 25 km/l og har et C02 udslip på blot 104 g/km (mod den nuværende models 125 g/km). Bilen er baseret på fabrikkens serieproducerede 1,6 liters dieselmotor.\nToyota IQ. Klik på billedet og se det større. Foto: Vivi Siiger.\nMere nyt fra Frankfurt:\nMitsubishi lancer ny Lancer\nHos Toyota tænker man også i de baner og præsenterer den lille Toyota IQ. Det er en konceptbil, der alene i kraft af sin størrelse på bare 3 meter automatisk bidrager til et lavt C02 udslip. Pladsforholdene i kabinen er fleksible, bl.a. ved at forsædepassageren har mulighed for at klappe handskerummet væk og derved opnå mere benplads - som han så kan dele med passageren bag ham.\nHos Honda viser man - stadig som koncept - hvordan den nye Honda Accord kommer til at se ud. Man har valgt at præsentere bilen som en stationcar - hvad der hos Honda kaldes "Tourer". den produktionsklar model vises formentlig på Geneve motorshow næste forår og forventes introduceret til maj.


Lej et Canon-kamera denne sommer – betal med billeder | Tech-Test\nLej et Canon-kamera denne sommer – betal med billeder\n”Capture your FIRSTS” er dette års sommerkampagne fra Canon og skal inspirere alle til at gå ud og få nye oplevelser. Kampagnen lægger sig i sporet af ”Live for the Story”, som er Canons kommunikationsplatform, der opmuntrer til at dele sine historier med verden\nPubliseret d. 15. maj 2018 af Lars Bennetzen i Nyheder, Nyhedsbrev, Tophistorier\n– Foto er en hobby som er mere populær end nogensinde før, og i dag tager næsten alle billeder. Men ikke alle har prøvet den oplevelse, det er at bruge et dedikeret kamera. Det giver denne kampagne mulighed for. Ved at leje et mirrorless-kamera bliver de kreative muligheder enorme. Hos Canon vil vi gerne lade folk bruge disse muligheder til at fange den specielle situation, når man prøver noget for første gang. Et sådant øjeblik skal selvfølgelig fanges i den bedst mulige kvalitet,fortæller Morten Nørremølle Marketingsdirektør hos Canon i Norden.\nEn jury gennemgår alle billeder uploadet til Instagram med hashtagget #RentACanon og vælger 60 heldige personer i de nordiske lande.\nDe får et link, hvor de kan registrere sig, og et EOS M50-mirrorless-kamera bliver leveret til dem, som de kan låne i tre uger.\nBilleder fra kampagnen bliver lagt op løbende på #LiveForFirsts på Canons nordiske Instagramkonto @canonnordic.\nKampagnen er lavet i samarbejde med Canons Nordic Photographers, som har lavet deres egne tolkninger af ”firsts” gennem fotos og videoer, som bliver uploadet på deres egne social media-konti.\nBidragerne til kampagnen er blandt andre: Matilda Söderlund (Sverige), Janne Naaka (Finland), Morten Nordström (Danmark), Gunnar Freyr (Island) and Samuel Taipale (Norge).\nLæs mere om kampagnen på canon.dk/summer2018\nSe lanceringsvideoen her:


Jeg elsker dig | Taxatanker\nBare fødder i lyse sneakers, stramme jeans, lidt løs bluse, langt lyst hår, blå øjne, omkring 165 cm. høj, i starten af tyverne og medbringende en lugt af alkohol og cigaretter samt en taske med en masse løsøre.\nDet er mandag morgen midt i København.\nOg ikke mandag morgen som i ’Jeg er på vej på arbejde.’\nSnarere som i ’Jeg har været i byen hele natten, og nu vil jeg bare hjem og sove.’\n”Har du ild,” spørger den unge dame få sekunder efter hun har opgivet en adresse i et af brokvartererne.\n”Det ved jeg sgu ikke. Det er min første vagt i denne her bil, og du er min første kunde, men lad os se, om ikke vi kan finde en. Men du må altså ikke ryge i bilen, så du må tage lighteren med, når vi når frem. Er det en deal?” spørger og svarer jeg i samme åndedræt.\n”Det’ en aftale taxamand,” lover ynglingen, og spørger mig så, om jeg er gift.\nDet er et ofte forekommende spørgsmål i nattaxaer.\nDet er ikke nødvendigvis noget flirtende, eller på anden måde udfordrende, men det er en måde at komme hurtigt tæt på hinanden. Og lad os bare se i øjnene, at en del af natkunderne på en eller anden måde er blevet konfronteret med forestillinger om kærlighed, sex og måske endda familie i et eller andet omfang i løbet af natten.\nJeg ridser derfor mine familiære forhold op i telegramstil: 3 børn, 1 kone, 1 bil og 1 stor lejlighed med lige så stor tilhørende gæld.\n”Jeg har med andre ord scoret min del af voksenpointene,” siger jeg med et smil.\nYnglingen kigger ud ad sideruden, og siger:\n”Og jeg er først lige startet, og ved du hvad? I torsdags flyttede jeg ind i den lejlighed, som vi skal hen til nu, sammen med min kæreste, men …”\nTalestrømmen bliver lidt langsommere et øjeblik:\n”Så du ham fyren, som jeg kyssede farvel?”\nJeg svarer afkræftende.\n”Det var ikke min kæreste, og det er virkelighed noget rod,” kommer det både stille, men måske også en smule trodsigt fra pigen i sædet til højre for mig.\n”Han er bare så … jeg ved det ikke. Han tænder virkelig noget i mig,” siger hun og giver sig på samme tid til at rode efter dankortet i sin taske.\nHun finder det, og vi aftaler at hun betaler med det, når vi kommer frem til adressen.\n”Hvad synes du om, at jeg kysser med en anden end min kæreste, som jeg lige er flyttet sammen med, og som ligger derhjemme og sover?”\nJeg bryder mig meget lidt om den slags spørgsmål.\nDilemmaet er jo, om man skal tale kunden efter munden, og spille efter gehør, eller om man skal være ærlig. Altså ærlig uden at være fordømmende.\nJeg vælger som regel det sidste. Det betyder at jeg nogle gange bliver åbenlyst uenig med mine kunder, og dermed vinker farvel til drikkepenge. På den anden side set, kan jeg ikke holde ud at prostituere mig selv totalt.\nSå jeg siger ofte hvad jeg mener – også i dette tilfælde.\n”Tjah … jeg har selv været tidligere kærester utro, og jeg ved, at den der drift er forbandet svær at holde styr på, så jeg tænker sgu egentlig ikke så meget om det. Du er ikke den første, der er utro, og du er helt sikkert heller ikke den sidste. Hvis du altså ender med at være din kæreste utro,” skynder jeg mig at tilføje.\n”Ja det ved man sgu ikke,” siger den blonde kvinde ved siden af mig, ”men jeg har virkelig lyst til ham. Er det ikke for dårligt?”\n”Altså … man kan jo godt styre sine lyster, men kan ikke forhindre dem i at opstå,” prøver jeg alligevel at padle samtalen sikkert i land, mens vi nærmer os slutningen på turen.\n”Måske repræsenterer din kæreste det trygge, det regelmæssige og fremtiden, mens ham du lige har kysset lige før mere repræsenterer vildskaben, lidenskaben og nuet?”\nDen unge kvinder indstiller blikket på uendeligt ud gennem forruden, mens jeg bringer køretøjet til standsning, og siger så:\n”Det tror jeg sgu, at du har fuldstændig ret i taxamand. Hvor meget skylder jeg dig, og hvor er nu mit dankort,” siger pigen og roder endnu en gang i tasken.\nHun sidder på det viser det sig.\nHurtig betaling, ’hej hej’ og ind i opgangen.\nTre dage senere bliver jeg endnu en tidlig morgen prajet i Gothersgade.\nBare fødder i lyse sneakers, stramme jeans, lidt løs bluse, langt lyst hår, blå øjne, og så videre …\nMen denne gang også med en ung mand.\n”Hej, vi skal til … HVAD! Det er jo dig igen. Du kørte mig hjem forleden,” lyder det både overraskede, men også glade udbrud fra min mandagskunde.\n”Hvad synes du om det, vi snakkede om sidst,” spørger hun og ser mig direkte i øjnene, men med et par sideblikke til den unge mand på bagsædet.\nOkay, nu skal der tænkes hurtigt.\nEr det kæresten, som har sat sig ind på bagsædet, og er han i givet fald orienteret om mandagens romance, eller er det selvsamme romance som er medpassager?\nJeg vælger den nemmeste løsning, og spiller bolden tilbage:\n”Det kommer ret meget an på, hvem det er der lige har sat sig ind på bagsædet,” svarer jeg med et smil.\n”Fuck, hvor er du bare nice, fordi du svarer på den måde. Det er ikke min kæreste, og nu skal vi på hotel, så kender du et billigt hotel?” siger forsædepassageren.\nI og med at jeg er født, opvokset og bosiddende i København, er mit kendskab til byens hoteller på brugerniveau ret begrænset.\nDet første som falder mig ind er Absalon på hjørnet af Helgolandsgade og Istedgade. Det ser billigt ud, uden at se alt for ramponeret ud, så det foreslår jeg.\nDet falder ikke umiddelbart i god jord.\n”Absalon! Det er jo et luderhotel, og det er jeg altså ikke!”\nDen unge mand på bagsædet forholder sig stille, mens den unge kvinde og jeg aftaler, at jeg sætter dem af ved hotellet, og så kan de selv undersøge et af mange andre hoteller i distriktet, hvis de ikke bryder sig om det første.\n”Uh … taxamand, hvor er det mærkeligt at det lige var dig, jeg skulle køre med igen, og tak fordi du svarede som du gjorde,” siger pigen stille.\nHenvendt til ungersvenden på bagsædet siger hun:\n”Jeg giver taxaen, så kan du give hotellet.”\nEt øjeblik senere er vi fremme, og mens hun betaler undrer jeg mig over, hvorfor de to ikke sad klistret op ad hinanden i bilen, når nu passionen var så stærk.\nMine tanker afbrydes af et højt:\n”Jeg elsker dig taxamand,” inden døren smækker og hun går ind på hotellet sammen med sin affære, elsker, engangsknald eller hvad det nu er.\nSelv ruller jeg ud i et brokvarter og ligger mig på lur efter en god lufthavnstur i de tidlige morgentimer.\nHver gang jeg ser et ungt par komme gående de næste par timer kan jeg ikke lade være med at spørge mig selv, om de mon nu også er kærester?


Få mest ud af tiden og pengene vi bruger på et møde\nVi ønsker alle at lave uforglemmelige arrangementer, dem alle husker og snakker om. Og vores store iver for at finde på noget nyt og spændende kommer ofte til udtryk i, at vi prøver at lave ”noget anderledes”, måske noget sjovt i indholdet, gennem indretningen eller ved at benytte en eller anden form for utraditionel aktivering af deltagerne. Opsætningen for konferencen, mødet eller kurset spiller også en essentiel rolle. Så wow-effekten fra deltagerne bliver fremprovokeret.\nHos Charlottehaven kan I også benytte jer af vores hotellejligheder, hvis I kommer langvejsfra. Derudover, så har vi også en lækker morgenmadsmenu, brunch og dinner-menu.